
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Ί1 Δεκεμβρίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 5551 


ΑΠΟΦΑΣΕΙΣ 

Αριθμ. 1080/19-11-20 18 

Έγκριση Κανονισμού Προγράμματος Μεταπτυ¬ 
χιακών Σπουδών του Τμήματος Θεολογίας του 
Εθνικού και Καποδιστριακού Πανεπιστημίου 
Αθηνών με τίτλο «Η Θεολογία στον Σύγχρονο 
Κόσμο. 

Η ΣΥΓΚΛΗΤΟΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

Ι.Τις διατάξεις του ν. 4485/2017 «Οργάνωση και Λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις» (ΦΕΚ Α' 114), και ειδικότερα 
τα άρθρα 30 έως και 37,45 και 85. 

2. Την υπ'αριθμ. 163204/Ζ1/29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων. 

3. Την υπ'αριθμ. 216772/Ζ1 /8-12-2017 υπουργική 
απόφαση (ΦΕΚ 4334/12-12-2017, τ.Β') με τίτλο «Τρόπος 
κατάρτισης του αναλυτικού προϋπολογισμού λειτουρ¬ 
γίας και της έκθεσης βιωσιμότητας των Προγραμμάτων 
Μεταπτυχιακών Σπουδών». 

4. Τις παραγράφους 7 και 8 του άρθρου 19 και την 
παρ. 3α του άρθρου 42 του ν. 4521 «Ίδρυση Πανεπιστη¬ 
μίου Δυτικής Αττικής και άλλες διατάξεις» (ΦΕΚ 38/τ.Α7 
2-3-2008). 

5. Τις παραγράφους 1 και 5 του άρθρου 101 του 
ν. 4547/2018 (ΦΕΚ ΑΊ 02) «Αναδιοργάνωση των δομών 
υποστήριξης της πρωτοβάθμιας και δευτεροβάθμιας 
εκπαίδευσης και άλλες διατάξεις». 

6. Τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ ΑΊ 95), 
όπως τροποποιήθηκαν και ισχύουν. 

7. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α'83), όπως τροπο¬ 
ποιήθηκαν και ισχύουν. 

8. Τοπ.δ.85/31-5-2013 (ΦΕΚΑΊ24) «Ίδρυση, μετονο- 
μασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών». 

9. Τις διατάξεις του ν. 3374/2005 και ιδίως τα άρθρα 14 
και 15 (ΦΕΚ 189, τ.Α', 02-08-2005) «Διασφάλιση της ποι¬ 


ότητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων - Παράρτημα 
διπλώματος» όπως τροποποιήθηκε και ισχύει. 

10. Τα αποσπάσματα πρακτικών της Συνέλευσης του 
Τμήματος Θεολογίας του ΕΚΠΑ (συνεδριάσεις 27-4-2018 
και 16-7-2018). 

11 .Τα αποσπάσματα πρακτικών της Επιτροπής Μετα¬ 
πτυχιακών Σπουδών του ΕΚΠΑ (συνεδριάσεις 22-5-2018 
και 18-7-2018). 

12. Τα αποσπάσματα πρακτικών της Συγκλήτου του 
ΕΚΠΑ (συνεδριάσεις 6-6-2018 και 19-7-2018). 

13. το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζει: 

Την έγκριση του Κανονισμού του Προγράμματος Με¬ 
ταπτυχιακών Σπουδών του Τμήματος Θεολογίας του 
ΕΚΠΑ, με τίτλο ΠΜΣ «Η Θεολογία στον Σύγχρονο Κό¬ 
σμο», από το ακαδημαϊκό έτος 2018-19, ως ακολούθως: 

Άρθρο 1 

ΑΝΤΙΚΕΙΜΕΝΟ-ΣΚΟΠΟΣ 

Αντικείμενο του ΠΜΣ «Η Θεολογία στον Σύγχρονο Κό¬ 
σμο» είναι η επιστημονική εξειδίκευση και εμβάθυνση 
στην αλληλεπίδραση της Χριστιανικής και ιδιαίτερα της 
Ορθόδοξης Θεολογίας με ειδικά φαινόμενα της σύγχρο¬ 
νης κοινωνίας, που είναι ο θρησκευτικός τουρισμός και 
η εκπαίδευση υπό το πρίσμα της επικοινωνίας των πο¬ 
λιτισμών, καθώς και ο ρόλος της εκκλησιαστικής πράξης 
(που συγκροτείται απάτη θεολογία)στους διαλόγους με¬ 
ταξύ θρησκειών και στη δυναμική των διεθνών σχέσεων. 

Σκοπός του ΠΜΣ είναι η παροχή υψηλού επιπέδου 
μεταπτυχιακής εκπαίδευσης και η άρτια κατάρτιση πτυ- 
χιούχων, μέσα από την εξειδίκευση στο ανωτέρω αντι¬ 
κείμενο και στις ειδικεύσεις του. Ιδιαίτερα απευθύνεται 
σε δραστηριοποιούμενους στη δημόσια σφαίρα, όπως 
δημοσιογράφους, εκπαιδευτικούς, στελέχη κυβερνητι¬ 
κών και μη οργανισμών, στην άσκηση κοινωνικού έρ¬ 
γου, ιερατικής διακονίας, παροχής υπηρεσιών κ.λπ. ή 
στον επιχειρηματικό τομέα με σκοπό να συνδυάσουν 
διεπιστημονικά τη θεολογία μεγνώσειςοργάνωσηςτου 
θρησκευτικού τουρισμού και σύγχρονων τεχνικών στην 
εκπαίδευση και στις μορφές επικοινωνίας. 

Το ΠΜΣ οδηγεί στην απονομή Διπλώματος Μεταπτυ¬ 
χιακών Σπουδών στο αντικείμενο «Η Θεολογία στον 
Σύγχρονο Κόσμο» στις κάτωθι ειδικεύσεις: 

1. «ΘρησκευτικόςΤουρισμός» 

2. «Θεολογία, Εκπαίδευση και Διαπολιτισμική Επικοι¬ 
νωνία» 

3. «Εκκλησία, Διαθρησκειακός Διάλογος και Διεθνείς 
Σχέσεις» μετά την πλήρη και επιτυχή ολοκλήρωση των 
σπουδών με βάση το πρόγραμμα σπουδών. 

Οι τίτλοι απονέμονται από το Τμήμα Θεολογίας του 
Εθνικού και Καποδιστριακού Πανεπιστημίου Αθηνών. 

Άρθρο 2 

ΔΟΜΗ ΚΑΙ ΟΡΓΑΝΑ ΤΟΥ ΠΜΣ 

Αρμόδια όργανα για τη λειτουργία του ΠΜΣ σύμφωνα 
με το νόμο 4485/2017 είναι: 

1. Η Συνέλευση του Τμήματος 

2. Η Συντονιστική Επιτροπή (ΣΕ) του ΠΜΣ: απαρτίζεται 
από πέντε (5) μέλη ΔΕΠ του Τμήματος, που έχουν αναλά- 
βει μεταπτυχιακό έργο και εκλέγονται από τη Συνέλευση 
του Τμήματος για διετή θητεία. Τα μέλη της ΣΕ δεν δικαι¬ 
ούνται επιπλέον αμοιβή ή αποζημίωση για τη συμμετοχή 
τους στην επιτροπή. Πρόεδρος της ΣΕ είναι ο Διευθυντής 
του ΠΜΣ, ο οποίος ορίζεται από τη Συνέλευση μεταξύ 
των μελών της ΣΕ. Η θητεία του Προέδρου της ΣΕ μπο¬ 
ρεί να ανανεωθεί μία φορά. Η ΣΕ είναι αρμόδια για την 
παρακολούθηση και τον συντονισμό της λειτουργίας 
του προγράμματος και: 

- Εισηγείται στη Συνέλευση την κατανομή του διδακτι¬ 
κού έργου μεταξύ των διδασκόντων του ΠΜΣ. 

- Εισηγείται τον επιβλέποντα και τα μέλη της τριμελούς 
επιτροπής εξέτασης διπλωματικών εργασιών, ο ορισμός 
της οποίας επικυρώνεται από τη Συνέλευση του Τμή¬ 
ματος. 

- Εξετάζει φοιτητικά θέματα όπως αιτήσεις αναστο¬ 
λής φοίτησης, παράτασης σπουδών, αναγνώρισης 
μαθημάτων από προηγούμενη μεταπτυχιακή εκπαί¬ 
δευση, αντικατάστασης μαθημάτων του παρόντος 
Προγράμματος με μαθήματα άλλων Μεταπτυχιακών 
Προγραμμάτων, και εισηγείται σχετικά στη Συνέλευση 
του Τμήματος. 

- Η Συντονιστική Επιτροπή αποφασίζει με εξουσιοδό¬ 
τηση της Συνέλευσης ως προς την οικονομική διαχείριση 
του Π ρογράμματος και ειδικότερα ως προς την έγκριση 
των δαπανών, πιστοποιεί δε την σχέση εκπαιδευτικών 
αναγκών με τις εκάστοτε αιτούμενες δαπάνες. 

3. Ο Διευθυντής του ΠΜΣ και ο Αναπληρωτής του: Ο 
Διευθυντήςτου ΠΜΣ είναι μέλοςΔΕΠ πρώτης βαθμίδας 
ή της βαθμίδας του αναπληρωτή. Επιπλέον, είναι μέλος 
και Πρόεδρος της ΣΕ. Ορίζεται μαζί με τον Αναπληρωτή 
του, με απόφαση Συνέλευσης του Τμήματος. 

Ο Διευθυντής του ΠΜΣ εισηγείται στα αρμόδια όργανα 
του Ιδρύματος για κάθε θέμα που αφορά την αποτελε¬ 
σματική λειτουργία του προγράμματος. Ο Διευθυντής 
δεν μπορεί να έχει περισσότερες από δύο (2) συνεχό¬ 
μενες θητείες και δεν δικαιούται επιπλέον αμοιβή για το 
διοικητικό του έργο ως Διευθυντή. Έχει τις ακόλουθες 
αρμοδιότητες: 

α) Συγκαλεί σε συνεδρίαση τη ΣΕ. 

β) Καταρτίζει την ημερήσια διάταξη των εν λόγω συ¬ 
νεδριάσεων, λαμβάνοντας υπόψη εισηγήσεις των μελών 
και οργάνων του ΠΜΣ. 

γ) Έχει την ευθύνη σύνταξης του προϋπολογισμού και 
απολογισμού του Προγράμματος, τους οποίους υποβάλ¬ 
λει στη Συνέλευση για έγκριση. 


δ) Είναι υπεύθυνος για την παρακολούθηση της εκτέ¬ 
λεσης του προϋπολογισμού και για την έκδοση των 
εντολών πληρωμής των σχετικών δαπανών μετά από 
έγκριση της ΣΕ. 

ε) Κατά τη λήξη της θητείας του, καθώς και της ΣΕ, 
συντάσσει αναλυτικό απολογισμό του ερευνητικού και 
εκπαιδευτικού έργου του ΠΜΣ, καθώς και των λοιπών 
δραστηριοτήτων του, με στόχο την αναβάθμιση των 
σπουδών, την καλύτερη αξιοποίηση του ανθρώπινου 
δυναμικού, τη βελτιστοποίηση των υφιστάμενων υποδο¬ 
μών και την κοινωνικά επωφελή χρήση των διαθέσιμων 
πόρων του ΠΜΣ. 

Ο ΑναπληρωτήςΔιευθυντήςτου ΠΜΣ είναι Καθηγητής 
ή Αναπληρωτής Καθηγητής και εκπληρώνει τα καθή¬ 
κοντα του Διευθυντή σε περίπτωση απουσίας του. Σε 
περίπτωση προγραμματισμένης ή μη απουσίας του Δ/ 
ντή περισσότερο από τρεις μήνες αντικαθίσταται από 
την Συνέλευση Τμήματος. 

Το ΠΜΣ«Η Θεολογία στον Σύγχρονο Κόσμο» υποστη¬ 
ρίζεται από Γραμματεία του Προγράμματος που είναι 
εγκατεστημένη στοΤμήμα Θεολογίαςτου ΕΚΠΑ και βρί¬ 
σκεται υπό την επιστασία της Γραμματείας του Τμήματος 
Θεολογίαςτου ΕΚΠΑ. Η Γραμματεία του ΠΜΣ έχει ως κα¬ 
θήκον τη γραμματειακή υποστήριξη του ΠΜΣ, όπως την 
προετοιμασία της διαδικασίας εισδοχής υποψηφίων, την 
τήρηση των οικονομικών στοιχείων του Προγράμματος, 
τη γραμματειακή υποστήριξη της ΣΕ, την καταχώριση 
βαθμολογιών κ.λπ. 

Άρθρο 3 

ΚΑΤΗΓΟΡΙΕΣ ΚΑΙ ΑΡΙΘΜΟΣ ΕΙΣΑΚΤΕΩΝ 

Στο ΠΜΣ«Η Θεολογία στον Σύγχρονο Κόσμο» γίνονται 
δεκτοί κάτοχοι τίτλου του Α' κύκλου σπουδών ΑΕΙ της 
ημεδαπής ή ομοταγών ιδρυμάτων της αλλοδαπής ανα¬ 
γνωρισμένων από τον ΔΟΑΤΑΠ, σύμφωνα με την κείμενη 
νομοθεσία. 

Γίνονται δεκτοί ως υπεράριθμοι υπότροφοι και μέλη 
των κατηγοριών ΕΕΠ, ΕΔΙΠ και ΕΤΕΠ σύμφωνα με την 
παρ. 8 του άρ. 34 του ν. 4485/2017. 

Το ΠΜΣ «Η Θεολογία στον Σύγχρονο Κόσμο» θα δέ¬ 
χεται ενενήντα (90) φοιτητές ανά ακαδημαϊκό έτος, και 
μέχρι διπλάσιο αριθμό σε περίπτωση που διεξάγει δεύ¬ 
τερη εισαγωγική περίοδο τον Ιανουάριο, δηλαδή τριάντα 
(30) ανά ειδίκευση, και προγραμματίζεται να απασχολεί 
είκοσι (20) συνολικά διδάσκοντες, τουλάχιστον70% από 
το Τμήμα Θεολογίας του ΕΚΠΑ και έως 30% από Πανε¬ 
πιστήμια και Ερευνητικά Κέντρα της ημεδαπής και της 
Αλλοδαπής, όπως οι κατηγορίες διδασκόντων αναφέ- 
ρονται αναλυτικά στο άρθρο 9. Αυτό αντιστοιχεί σε 0,22 
διδάσκοντες ανά φοιτητή. 

Σημειώνεται ότι ο μέγιστος αριθμός μεταπτυχιακών 
φοιτητών στα ΠΜΣ του Τμήματος Θεολογίας είναι πε¬ 
ρίπου εκατόν τριάντα (130) ανά έτος σε σχέση και με 
τον αριθμό των περίπου διακοσίων πενήντα (250) προ¬ 
πτυχιακών φοιτητών ανά έτος και των είκοσι τριών (23) 
διδασκόντων του Τμήματος Θεολογίαςτου ΕΚΠΑ. 

Τα ανωτέρω στοιχεία δίνονται κατά προσέγγιση και 
ανταποκρίνονται στα δεδομένα του έτους σύνταξης του 
Κανονισμού. 




Τεύχος Β'5551/1 1.12.2018 

Άρθρο 4 

ΤΡΟΠΟΣ ΕΙΣΑΓΩΓΗΣ 

Η επιλογή των φοιτητών γίνεται σύμφωνα με το νόμο 
4485/2017 και τις προβλέψεις του παρόντος Κανονισμού 
Μεταπτυχιακών Σπουδών. 

Κάθε Απρίλιο και κάθε Οκτώβριο (δύο φορές τον 
χρόνο),με απόφαση της Συνέλευσης του Τμήματος Θε¬ 
ολογίας του Ε.Κ.Π.Α, δημοσιεύεται και αναρτάται στην 
ιστοσελίδα του ΠΜΣ και του Ιδρύματος προκήρυξη για 
την εισαγωγή μεταπτυχιακών φοιτητών στο ΠΜΣ. Οι 
σχετικές αιτήσεις μαζί μετά απαραίτητα δικαιολογητικά 
κατατίθενται στη Γραμματεία του ΠΜΣ «Η Θεολογία στον 
Σύγχρονο Κόσμο», σε προθεσμία που ορίζεται κατά την 
προκήρυξη και μπορεί να παραταθεί με απόφαση της 
Συνέλευσης του Τμήματος. 

Απαραίτητα δικαιολογητικά είναι: 

1. Αίτηση Συμμετοχής, 

2. Βιογραφικό σημείωμα, 

3. Επικυρωμένο Αντίγραφο πτυχίου ή βεβαίωση πε- 
ράτωσης σπουδών, 

4. Δημοσιεύσεις σε περιοδικά με κριτές, εάν υπάρχουν, 

5. Αποδεικτικά επαγγελματικής ή ερευνητικής δρα¬ 
στηριότητας, εάν υπάρχουν, 

6. Φωτοτυπία δύο όψεων της αστυνομικής ταυτότητας, 

7. Δύο συστατικές επιστολές, και 

8. Πιστοποιητικό γλωσσομάθειας επιπέδου Β2. 

Οι φοιτητές από ιδρύματα της αλλοδαπής πρέπει να 
ξεκινήσουν τη διαδικασία του πιστοποιητικού αναγνώ¬ 
ρισης του βασικού πτυχίου από τον ΔΟΑΤΑΠ, σύμφωνα 
με το άρ. 34, παρ. 7 του ν. 4485/2017. 

Για τους αλλοδαπούς, εκτός από τα προαναφερθέντα 
δικαιολογητικά κρίνεται υποχρεωτική: (α) η έναρξη της δια¬ 
δικασίας αναγνώρισης του βασικού πτυχίου από τον ΔΟΑ¬ 
ΤΑΠ και (β) η Βεβαίωση Ελληνομάθειας, η οποία χορηγείται 
από το Διδασκαλείο της Ελληνικής ως ξένης γλώσσας των 
Πανεπιστημίων Αθηνών και Θεσσαλονίκης. Η Βεβαίωση 
Ελληνομάθειας απαιτείται και για τους υποτρόφους. 

Η επιλογή των εισακτέων πραγματοποιείται με βάση 
τα ακόλουθα κριτήρια: 

- Βαθμός πτυχίου σε ποσοστό 20% 

- Πιστοποιημένη γλωσσομάθεια ή επιτυχή εξέταση σε 
ξένη γλώσσα σε ποσοστό 20% και πιστοποιημένη γλωσ¬ 
σομάθεια δεύτερης ξένης γλώσσας σε ποσοστό 10% 

- Κατοχή δεύτερου πτυχίου Α'ή Β' κύκλου σπουδών 
σε ποσοστό 10% 

- Ερευνητική δραστηριότητα σε ποσοστό 10% 

- Επιστημονικές δημοσιεύσεις σε ποσοστό 10% 

- Προφορική συνέντευξη σε ποσοστό 20% 

Τρεις ημέρες πριν από την Προφορική Συνέντευξη στη 
ΣΕ, οι μη κατέχοντες Πιστοποιητικό γλωσσομάθειας σε 
ξένη γλώσσα, εξετάζονται ανά γλώσσα γραπτώς από 
επιτροπή που ορίζει η Συνέλευση του Τμήματος. 

Με βάση τα συνολικά κριτήρια, η ΣΕ καταρτίζει τον 
Πίνακα αξιολόγησης των φοιτητών και τον καταθέτει 
προς έγκριση στη Συνέλευση. 


Οι επιτυχόντες θα πρέπει να εγγραφούν στη Γραμμα¬ 
τεία του ΠΜΣ εντός δέκα (10) ημερών από την απόφαση 
της Συνέλευσης. 

Σε περίπτωση ισοβαθμίας,επιλέγονται ως υπεράριθμοι 
όλοι οι ισοβαθμήσαντες, σε ποσοστό που δεν υπερβαίνει 
το 10% των εισακτέων συνολικά. 

Σε περίπτωση μη εγγραφής ενός ή περισσότερων φοι¬ 
τητών, θα κληθούν αν υπάρχουν, οι επιλαχόντες, με βάση 
τη σειρά τους στον εγκεκριμένο αξιολογικό πίνακα, να 
εγγραφούν στο Πρόγραμμα. 

Άρθρο 5 

ΔΙΑΡΚΕΙΑ ΦΟΙΤΗΣΗΣ 

Η χρονική διάρκεια φοίτησης στο ΠΜΣ που οδη¬ 
γεί στη λήψη Διπλώματος Μεταπτυχιακών Σπουδών 
(ΔΜΣ) ορίζεται σε τέσσερα(4) ακαδημαϊκά εξάμηνα 
για τους μεταπτυχιακούς φοιτητές πλήρους φοίτησης 
και σε έξι (6) ακαδημαϊκά εξάμηνα για τους μεταπτυ¬ 
χιακούς φοιτητές μερικής φοίτησης, στα οποία περι¬ 
λαμβάνεται και ο χρόνος εκπόνησης διπλωματικής 
εργασίας. Ο ανώτατος επιτρεπόμενος χρόνος ολοκλή¬ 
ρωσης των σπουδών ορίζεται στα έξι (6) ακαδημαϊκά 
εξάμηνα για τους μεταπτυχιακούς φοιτητές πλήρους 
φοίτησης και σε οκτώ (8) ακαδημαϊκά εξάμηνα για τους 
μεταπτυχιακούς φοιτητές μερικής φοίτησης(στα οποία 
περιλαμβάνεται και η συγγραφή και η υποβολή της ερ¬ 
γασίας), έπειτα από αίτηση του φοιτητή και απόφαση 
της Συνέλευσης. 

Ο μεταπτυχιακός φοιτητής με αίτησή του μπορεί να 
ζητήσει αιτιολογημένα αναστολή φοίτησης.Τα εξάμηνα 
αναστολής της φοιτητικής ιδιότητας δεν προσμετρώ- 
νται στην προβλεπόμενη ανώτατη διάρκεια κανονικής 
φοίτησης. Η αναστολή φοίτησης δεν υπερβαίνει τα δύο 
συνεχόμενα εξάμηνα πλην ειδικών περιπτώσεων που 
εξετάζονται από τη ΣΕ και εγκρίνονται από τη Συνέλευση 
του Τμήματος. 

Άρθρο 6 

ΠΡΟΓΡΑΜΜΑ ΣΠΟΥΔΩΝ 

Το ΠΜΣ ξεκινά το χειμερινό ή και το εαρινό εξάμηνο 
εκάστου ακαδημαϊκού έτους, μετά από εισήγηση της ΣΕ 
και απόφαση της Συνέλευσης του Τμήματος. 

Για την απόκτηση ΔΜΣ απαιτούνται συνολικά εκα¬ 
τόν είκοσι (120) πιστωτικές μονάδες (ΕΘΤ5). Κατά τη 
διάρκεια των σπουδών, οι μεταπτυχιακοί φοιτητές 
υποχρεούνται σε παρακολούθηση και επιτυχή εξέταση 
μεταπτυχιακών μαθημάτων, ερευνητική απασχόληση 
και συγγραφή επιστημονικών εργασιών, κ.ά. καθώς και 
σε εκπόνηση μεταπτυχιακής διπλωματικής εργασίας. 
Η διδασκαλία των μαθημάτων γίνεται διά ζώσης και με 
μέσα εξ αποστάσεως εκπαίδευσης έως 35% (παρ. 3, αρ. 
30, ν. 4485/2017). 

Τα μαθήματα οργανώνονται σε εξάμηνα, πραγματο¬ 
ποιούνται σε εβδομαδιαία βάση και διεξάγονται στην 
ελληνική γλώσσα. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'5551/11.12.2018 


Α.Το πρόγραμμα των μαθημάτων ανά ειδίκευση διαμορφώνεται ως εξής: 
Ί. Ειδίκευση: «Θρησκευτικός Τουρισμός» 


Α' Εξάμηνο 


Μαθήματα Υποχρεωτικά 

Διδ. ώρες/ 
εξάμηνο 

ΕΘΤ5 

Αρχές Τουριστικής Οικονομίας: Σχεδιασμός και Ανάπτυξη 

26 

ΊΟ 

Στόχος: Η μελέτη της ανάπτυξης της τουριστικής οικονομίας στη θεωρία και πράξη. 


Προσδοκώμενα Μαθησιακά Αποτελέσματα: Οι φοιτητές/τριες να 

- συσχετίζουν θεωρίες οικονομικής ανάπτυξης με μοντέλα σχεδιασμού του τουρισμού σε τοπικό ή κρατικό επίπεδο, 

- αξιολογούν τον ρόλο του θρησκευτικού τουρισμό στη διαδικασία οικονομικής ανάπτυξης. 

Περιεχόμενο: Η πρόσληψη των θεωριών «Ανάπτυξης» ως μιας διαδικασίας μετάβασης, αλλαγής δηλαδή, από μια υφιστάμενη 
οικονομική κατάσταση σε κάποια άλλη βελτιωμένη, και την παράλληλη εισαγωγή στον Τουριστικό σχεδίασμά, που είναι η 
διαμόρφωση ενός σχεδίου τουριστικής ανάπτυξης μιας χώρας ή περιοχής, καθώς και η υλοποίηση των στόχων του συγκεκρι¬ 
μένου σχεδίου, πάντα σε συνάρτηση προς τον Θρησκευτικό Τουρισμό. 


Αξιολόγηση: Γραπτές ή προφορικές εξετάσεις/ εκπόνηση γραπτής εργασίας/ παρουσίαση εργασίας/ συνδυασμός των παραπάνω. 


Προσκυνήματα και Προσκυνητές: Ιστορία και Γεγονότα 


26 


ΊΟ 


Στόχος: Η μελέτη της αξίας του προσκυνήματος και της θεολογίας του στην τουριστικό σχεδίασμά και τη διαχείριση χώρων 
και δρωμένων. 


Προσδοκώμενα Μαθησιακά Αποτελέσματα: Οι φοιτητές/τριες να Στόχος του Μαθήματος είναι αφενός η κατανόηση του 
θρησκευτικού τουρισμού, κι αφετέρου η προβολή κι η τουριστική αξιοποίηση και διαχείριση των θρησκευτικών χώρων και 
δρώμενων. 

- εμβαθύνουν σε θέματα τουρισμού που σχετίζονται με το προσκύνημα και τους προσκυνητές, 

- αξιοποιούν θρησκευτικούς χώρους και δρώμενα με σεβασμό και αποτελεσματικότητα. 


Περιεχόμενο: Μελέτη της παλαιότερης και επικρατέστερης μορφής μετακίνησης στην ιστορία της ανθρωπότητας, Πρόκειται 
για μετακίνηση ανθρώπων που επιζήτησαν να επικοινωνήσουν με το θείο. Αυτή η προσκυνηματική δραστηριότητα παλαιότε- 
ρων εποχών σχετίζεται άμεσα με το θρησκευτικό ταξίδι. Στην Εκκλησία μάλιστα το προσκύνη μα και ο προσκυνητής αποκτούν 
ιδιαίτερη θέση. Το ίδιο και στον ελληνικό πολιτισμό, αλλά και στην παράδοση άλλων λαών. Αυτά αποτελούν προϋπόθεση στον 
σχεδίασμά του θρησκευτικού τουρισμού, τη διαμόρφωση εναλλακτικών προτάσεων και στην ορθή αξιοποίηση, διαχείριση 
και ανάπτυξη χώρων και διαδικασιών. 


Αξιολόγηση: Γραπτές ή προφορικές εξετάσεις/ εκπόνηση γραπτής εργασίας/ παρουσίαση εργασίας/ συνδυασμός των παραπάνω. 


Ιστορική Γεωγραφία των προσκυνημάτων της Αγίας Γης 


26 


ΊΟ 


Στόχος: Η ανάδειξη των διαστάσεων της έννοιας του ιερού σε σχέση με τον χώρο στον Χριστιανισμό και τις ρίζες του. 
Προσδοκώμενα Μαθησιακά Αποτελέσματα: Οι φοιτητές/τριες να 

- διακρίνουν τη σημασία των ιερών χώρων στις θρησκευτικές παραδόσεις της Μεσογείου και ιδιαίτερα στον Χριστιανισμό, 

- αξιολογούν τη νοηματοδότηση του ιερού στις θρησκευτικές παραδόσεις και την επίδραση στη ζωή των πιστών και των 
κοινωνιών που σχετίζονται με ιερούς τόπους. 

Περιεχόμενο:Το μάθημα αρχικά εισάγει τον φοιτητή στους βιβλικούς τόπους που αποτέλεσαν τους χώρους λατρείας του λαού 
του Ισραήλ. Η ανάπτυξη της λατρείας σε συγκεκριμένους χώρους από το λαό του Ισραήλ αποτέλεσε το υπόβαθρο, επί του οποίου 
ο Χριστός ήλθε να διακηρύξει τη διδασκαλία του και το μήνυμα της σωτηρίας. Προκειμένου να καταστεί κατανοητή η έννοια 
του πανάρχαιου προσκυνήματος και της ιεραποδημίας ο φοιτητής καλείται να γνωρίσει τους ιερούς τόπους με τους οποίους 
συνδέθηκε τόσο ο βιβλικός Ισραήλ όσο και ο Χριστιανισμός. Έτσι ο φοιτητής έρχεται σε επαφή τόσο με προσκύνηματικούς 
τόπους του βιβλικού Ισραήλ όσο και με εκείνους που η παράδοση απέδωσε στις πληροφορίες του κειμένου της Καινής Διαθήκης. 

Αξιολόγηση: Γραπτές ή προφορικές εξετάσεις/ εκπόνηση γραπτής εργασίας/ παρουσίαση εργασίας/ συνδυασμός των παραπάνω. 

Β' Εξάμηνο 


Μαθήματα Υποχρεωτικά 

Διδ. ώρες/ 
εξάμηνο 

Ε0Τ5 

Κοινωνικές Επιστήμες και Επικοινωνία στον Τουρισμό 

26 

10 


Στόχος: Η αξιοποίηση της διασύνδεσης κοινωνιολογίας και ψυχολογίας στη μελέτη και ανάλυση της θρησκευτικής τουρι¬ 
στικής δραστηριότητας. 


Προσδοκώμενα Μαθησιακά Αποτελέσματα: Οι φοιτητές/τριες να 

- επισημαίνουν τις σχέσεις των θεωριών Κοινωνιολογίας και Ψυχολογίας στη μελέτη και τον σχεδίασμά του θρησκευτικού 
τουρισμού, 

- αξιοποιούν τη μελέτη της επικοινωνίας και της δραστηριότητας σε θρησκευτικό πλαίσιο στην ανάπτυξη και εφαρμογή 
σχεδίων θρησκευτικού τουρισμού. 

Περιεχόμενο: Στο γνωστικό πλαίσιο της κοινωνιολογίας και της ψυχολογίας το κοινωνικό φαινόμενο του τουρισμού, συνδέ¬ 
εται άμεσα με την επικοινωνία. Ο τουρισμός, είναι ένα κοινωνικό φαινόμενο, μια ομαδική εκδήλωση μεταξύ ανθρώπων που 
τους ενώνει ο ίδιος σκοπός, κοινά ενδιαφέροντα και επιθυμίες. Για αυτό και κάθε τομέας έχει ασχοληθεί ώστε να θέσει ένα 
πλαίσιο κατανόησης της τουριστικής δραστηριότητας. 


Αξιολόγηση: Γραπτές ή προφορικές εξετάσεις/ εκπόνηση γραπτής εργασίας/ παρουσίαση εργασίας/ συνδυασμός των πα¬ 
ραπάνω. 


Τα Ιερά Προσκυνήματα στην Ελλάδα: Ιστορική Γεωγραφία και Περιηγήσεις 


26 


10 


Στόχος: Η ανάδειξη πρότυπων περιηγήσεων στο πλαίσιο του Θρησκευτικού Τουρισμού. 


Προσδοκώμενα Μαθησιακά Αποτελέσματα: Οι φοιτητές/τριες να 

- συσχετίζουν στην πράξη ιστορία και γεωγραφία του παρελθόντος στον ελλαδικό χώρο με το παρόν, 

- δημιουργούν πρότυπα περιηγήσεων τα οποία στοχεύουν στη θρησκευτικότητα και την πίστη των ανθρώπων, με βάση 
την Ορθόδοξη παράδοση στον ελλαδικό χώρο. 


Περιεχόμενο: Ο ελλαδικός χώρος είναι κατάσπαρτος από ιερά σημεία και προορισμούς, δηλωτικούς της διαχρονικής θρη¬ 
σκευτικότητας που χαρακτηρίζει τους κατοίκους του. Ιερές Μονές, Ιερά Προσκυνήματα, Ναοί και Εξωκκλήσια, στην Ηπει¬ 
ρωτική και Νησιωτική Ελλάδα, στις πόλεις και στα χωριά, μαρτυρούν ότι ο τόπος είναι ζυμωμένος με την Ορθόδοξη πίστη 
και αυτή, με τη σειρά της, συνυφασμένη με τις τύχες και την ιστορία των Ελλήνων. Τα ιερά αυτά σημεία αποτελούν προορι¬ 
σμούς, οι οποίοι χρειάζεται να αναδειχθούν περισσότερο, προκειμένου να προσελκύσουν επισκέπτες, με στόχο τη γνώση 
της ιστορίας και την προαγωγή της ορθόδοξης πνευματικότητας. Το μάθημα αξιοποιώντας τη μεθοδολογική προσέγγιση 
της ιστορίας και της γεωγραφίας, θα αναδείξει πρότυπα περιηγήσεων στο ειδικό πλαίσιο του θρησκευτικού Τουρισμού. 


Αξιολόγηση: Γραπτές ή προφορικές εξετάσεις/ εκπόνηση γραπτής εργασίας/ παρουσίαση εργασίας/ συνδυασμός των πα¬ 
ραπάνω. 


Ορθόδοξο Ασκητικό Ήθος και Κοινωνία 


26 


10 


Στόχος: Η προσέγγιση του χριστιανικού ήθους ως ένα μέσο κατανόησης της Ορθόδοξης πνευματικής ζωής. 


Προσδοκώμενα Μαθησιακά Αποτελέσματα: Οι φοιτητές/τριες να 

- εκτιμούν τη σημασία του ασκητικού ήθους (γνωστό και ως Μοναστηριακός Πολιτισμός) στην πνευματική ζωή και στην 
ασκητική θεωρία υπό την έννοια της θεολογικής ανθρωπολογίας. 

- αξιοποιούν τη χριστιανική απάντηση και πρόταση στα σύγχρονα προβλήματα που αντιμετωπίζει ο άνθρωπος και η κοι¬ 
νωνία, 

- αξιολογούν το θεολογικό υπόβαθρο του μοναστηριακού βίου για τη νεωτερική και μετανεωτερική εποχή. 


Περιεχόμενο: Το πνευματικό υπόβαθρο του μοναστικού βίου και η σημασία του για τη νεωτερική και μετανεωτερική εποχή. 
Προσέγγιση της ασκητικής ανθρωπολογίας, αξιολόγηση της θέσης της ασκητικής ανθρωπολογίας μέσα στον σύγχρονο 
κόσμο, της ψυχολογικής δυναμικής της ασκητικής ανθρωπολογίας και της θεραπευτικής της συμβολή στην σύγχρονη κο¬ 
σμική ανθρωπολογία. Η σχέση θρησκευτικού τουρισμού και μοναστηριακού πολιτισμού. 


Αξιολόγηση: Γραπτές ή προφορικές εξετάσεις/ εκπόνηση γραπτής εργασίας/ παρουσίαση εργασίας/ συνδυασμός των πα¬ 
ραπάνω. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'5551/11.12.2018 


Γ' Εξάμηνο 


Μαθήματα Υποχρεωτικά 

Διδ. ώρες/ 
εξάμηνο 

ΕΘΤ5 

Οργάνωση και Διοίκηση Τουριστικών Επιχειρήσεων 

26 

10 


Στόχος: Η μεθοδολογική προσέγγιση της διοίκησης ανθρωπίνων πόρων στη διοίκηση και οργάνωση τουριστικών επιχειρή¬ 
σεων 


Προσδοκώμενα Μαθησιακά Αποτελέσματα: Οι φοιτητές/τριες να 

- αξιολογούν τις εφαρμογές των θεωριών διοίκησης ανθρωπίνων πόρων στις τουριστικές επιχειρήσεις, 

- εξετάζουν τα αποτελέσματα της τεχνικής της παρακίνησης των ανθρωπίνων πόρων στην οργάνωση και βελτίωση επιχει¬ 
ρήσεων τουρισμού. 


Περιεχόμενο: Σκοπός του Μαθήματος είναι η μεθοδολογική προσέγγιση της διοίκησης ανθρωπίνων πόρων και το πώς 
αυτή μπορεί να βοηθήσει στην βελτίωση των τουριστικών επιχειρήσεων, στο επιστημονικό πεδίο της διοίκησης και του 
τουρισμού. Επίσης, θα αναλυθεί η τεχνική της παρακίνησης των ανθρώπινων πόρων και η συνδρομή της στην βελτίωση 
των τουριστικών επιχειρήσεων, στο πλαίσιο του θρησκευτικού τουρισμού. 


Αξιολόγηση: Γραπτές ή προφορικές εξετάσεις/ εκπόνηση γραπτής εργασίας/ παρουσίαση εργασίας/ συνδυασμός των πα¬ 
ραπάνω. 


Χριστιανικά Μνημεία και Ορθόδοξη Παράδοση 


26 


10 


Στόχος: Η προσέγγιση των χριστιανικών μνημείων (ως προς την ιστορία τους, την αρχιτεκτονική, τη γλυπτική και τη ζωγρα¬ 
φική) ως ιστορικά και καλλιτεχνικά μνημεία, ενταγμένα στη λατρεία της τοπικής Εκκλησίας. 


Προσδοκώμενα Μαθησιακά Αποτελέσματα: Οι φοιτητές/τριες να 

- αναγνωρίζουν τα χριστιανικά μνημεία της Ελλάδας ως μάρτυρες της ιστορίας και της τέχνης σε σχέση με την Ορθόδοξη 
παράδοση, 

- αναπτύσσουν σχέδια δράσης στον τουρισμό με θέματα τέχνης και αρχαιολογίας. 


Περιεχόμενο: Μελέτη της εκκλησιαστικής τέχνης και της θεολογίας της μέσα στην ιστορία και τη θρησκευτική πρακτική. 
Μοναστήρια και Ναοί των πόλεων και των χωριών, λειτούργησαν ως εργαστήρια παραγωγής πολιτισμού, σε περιόδους, μά¬ 
λιστα, κατά τις οποίες υπήρξε πολιτιστική ένδεια και παρακμή σε άλλους τομείς. Άλλωστε, οι προσκυνηματικοί προορισμοί 
λειτουργούν ως θεραπευτήρια τέχνης και πολιτισμού (αγιογραφία, ψηφιδογραφία, ξυλογλυπτική, μαρμαρογλυπτική, συ¬ 
ντήρηση κειμηλίων, υφαντουργία κ.ά.), με αναρίθμητα Εκκλησιαστικά Μουσεία όπου φυλάσσονται ιερές εικόνες, λειτουργι¬ 
κά σκεύη, ιερά άμφια κ.ά. Σύγχρονες εφαρμογές στον τουρισμό, στην εκπαίδευση, τη μουσειολογία κ.ά. 


Αξιολόγηση: Γραπτές ή προφορικές εξετάσεις/ εκπόνηση γραπτής εργασίας/ παρουσίαση εργασίας/ συνδυασμός των πα¬ 
ραπάνω. 


Θρησκευτικός Τουρισμός και Πολιτισμική Ετερότητα 


26 


10 


Στόχος: Η ανάδειξη των ποικίλων πολιτισμικών/θρησκευτικών μνημείων, τόπων και διαδικασιών που αναπτύχθηκαν μέσα 
στην ιστορία στον ελλαδικό χώρο. 


Προσδοκώμενα Μαθησιακά Αποτελέσματα: Οι φοιτητές/τριες να 

- αναγνωρίζουν τόπους και παραδόσεις στον ελλαδικό χώρο που προέρχονται από διαφορετικές θρησκείες, 

- αναπτύσσουν σχέδια θρησκευτικού τουρισμού με αντικείμενο την και σεβασμό στην πολιτισμική/θρησκευτική ετερότητα. 


Περιεχόμενο: Η συνάντηση των πολιτισμών στον ελλαδικό χώρο στην ιστορία και την πορεία τους στο χώρο και τον χρό¬ 
νο. Τα μονοπάτια στα οποία διασταυρώνονται οι διαφορετικοί θρησκευτικοί πολιτισμοί και παραδόσεις. Η διαχείριση του 
πλουραλισμού και η ανάπτυξη σχεδίων θρησκευτικού τουρισμού με βάση την κατανόηση του άλλου. 

Αξιολόγηση: Γραπτές ή προφορικές εξετάσεις/ εκπόνηση γραπτής εργασίας/ παρουσίαση εργασίας/ συνδυασμός των πα¬ 
ραπάνω. 

2. Ειδίκευση: «Θεολογία, Εκπαίδευση και Διαπολιτισμική Επικοινωνία» 


Α' Εξάμηνο Μαθήματα 

Διδ. ώρες 

Ε0Τ5 

Χριστιανισμός και Ελληνισμός 

26 

10 


Στόχος: Η προσέγγιση των σχέσεων της ελληνικής φιλοσοφίας και της χριστιανικής θεολογίας. 


Προσδοκώμενα Μαθησιακά Αποτελέσματα: Οι φοιτητές/τριες να 

- επισημαίνουν τις σχέσεις σύγκλισης και απόκλισης μεταξύ ελληνικής φιλοσοφίας και της χριστιανικής θεολογίας, 

- προσδιορίζουν την ελληνικότητα της ορθόδοξης θεολογίας και την επίδρασή της στη συγκρότηση του ελληνικού πολιτι¬ 
σμού. 


Περιεχόμενο: Η συνάντηση των δύο κόσμων, του Χριστιανισμού και Ελληνισμού στην ιστορία, τη συγκρότηση του σύγχρο¬ 
νου ελληνικού πολιτισμού και τη θεολογία της Αγίας Γραφής και των Πατέρων της Εκκλησίας. Από τον Λόγο του κατά Ιωάν- 
νην Ευαγγελίου στις μεγάλες συνθέσεις των Ελλήνων Πατέρων της Εκκλησίας και στις ποικίλες εκφράσεις του Βυζαντινού 
πολιτισμού. 


Αξιολόγηση: Γραπτές ή προφορικές εξετάσεις/ εκπόνηση γραπτής εργασίας/ παρουσίαση εργασίας/ συνδυασμός των πα¬ 
ραπάνω. 


Θρησκείες, Διαπολιτισμικός Διάλογος και Φονταμενταλισμός 


26 


10 


Στόχος: Η μελέτη του ρόλου των θρησκειών στον πολιτισμό και τις σχέσεις των ανθρώπων. 


Προσδοκώμενα Μαθησιακά Αποτελέσματα: Οι φοιτητές/τριες να 

- διακρίνουν την πολυεπίπεδη επίδραση των θρησκειών στους πολιτισμούς και στον μεταξύ τους διάλογο, 

- αξιολογούν θρησκευτικά φαινόμενα φονταμενταλισμού και τα αποτελέσματα τους στον σύγχρονο κόσμο. 


Περιεχόμενο: Η διαθεματική και διεπιστημονική μελέτη της επίδρασης της θρησκείας στους διαφορετικούς πολιτισμούς, 
στη ζωή των ανθρώπων στην ιστορία και στον σύγχρονο κόσμο. Η μελέτη των φαινομένων του φονταμενταλισμού και της 
επίδρασής τους στον διαπολιτισμικό διάλογο. Η χριστιανική προσέγγιση του διαλόγου και της επικοινωνίας με τον «άλλον». 


Αξιολόγηση: Γραπτές ή προφορικές εξετάσεις/ εκπόνηση γραπτής εργασίας/ παρουσίαση εργασίας/ συνδυασμός των πα¬ 
ραπάνω. 


Χριστιανισμός και Πολιτισμός 


26 


10 


Στόχος: Η συστηματική διερεύνηση των σχέσεων Χριστιανισμού και Πολιτισμού στην Ανατολή και τη Δύση με έμφαση στην 
Ορθόδοξη Παράδοση. 


Προσδοκώμενα Μαθησιακά Αποτελέσματα: Οι φοιτητές/τριες να 

- διερευνήσουν τη δυναμική των επιρροών και των συνθέσεων μεταξύ Χριστιανισμού και Πολιτισμού, 

- προσεγγίσουν σταθμούς, αποτυπώσεις, μνημεία, έργα τέχνης και θεσμούς όπου εκφράζεται η συμβολή του Χριστιανι¬ 
σμού στον Πολιτισμό, 

- γνωρίσουν τις πτυχές του λεγάμενου Βυζαντινού Πολιτισμού και τη θέση της Ορθοδοξίας σε αυτόν, 

- εξακριβώνουν και να αποτιμούν τον ρόλο του Πολιτισμού στην έκφραση του Χριστιανισμού ανά τους αιώνες, 

- αξιολογήσουν τη σημασία των σχέσεων Χριστιανισμού και Πολιτισμού για το παρόν και το μέλλον του Ευρωπαϊκού Πολι¬ 
τισμού. 

Περιεχόμενο: Συστηματική θεώρηση των σχέσεων Χριστιανισμού και Πολιτισμού με έμφαση στην Ορθόδοξη Χριστιανική 
Παράδοση και στον Πολιτισμό της Ανατολικής Ρωμαϊκής Αυτοκρατορίας (Βυζαντινός Πολιτισμός). Θεματική διερεύνηση 
των πεδίων διάδρασης μεταξύ Χριστιανισμού και Πολιτισμού από την Ύστερη Αρχαιότητα μέχρι σήμερα. Η συνάντηση 
Ελληνισμού και Χριστιανισμού στα όρια της ελληνορωμαϊκής οικουμένης δεν σήμανε απλώς την αλληλεπίδραση δύο κό¬ 
σμων και πολιτισμών, αλλά σταδιακά μορφοποίησε ένα νέο πολιτισμό. Πρόκειται για τον πολιτισμό της Ορθοδοξίας και του 
Ανατολικού Ρωμαϊκού Κράτους, τον λεγόμενο Βυζαντινό πολιτισμό. Η ακτινοβολία του βυζαντινού κόσμου και πολιτισμού 
επιβίωσε και μετά την πάροδο των δέκα αιώνων του βίου του εξαιτίας της πολιτισμικής του ιδιαιτερότητας και της Ορθο¬ 
δοξίας με την οποία επέδρασε ευεργετικά και σε πολλούς άλλους λαούς και κράτησε τον ελληνικό λαό στα δύσκολα χρόνια 
της Τουρκοκρατίας. Πέρα από την ιστορική πορεία και σχέση Χριστιανισμού και Πολιτισμού διερευνώνται ενδεχόμενα 
πεδία συμβολής της Ορθοδοξίας στη διαμόρφωση της σύγχρονης ευρωπαϊκής ταυτότητας και του κοινού ευρωπαϊκού 
πολιτισμού. 


Αξιολόγηση: Γραπτές ή προφορικές εξετάσεις/ εκπόνηση γραπτής εργασίας/ παρουσίαση εργασίας/ συνδυασμός των πα¬ 
ραπάνω. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'5551/11.12.2018 


Β' Εξάμηνο 



Μαθήματα Υποχρεωτικά 

Διδ. ώρες 

ΕΘΤ5 

Χριστιανισμός και Σύγχρονος Κόσμος 

26 

10 


Στόχος: Η εξέταση της χριστιανικής απάντησης στα προβλήματα του νεωτερικού ανθρώπου. 

Προσδοκώμενα Μαθησιακά Αποτελέσματα: Οι φοιτητές/τριες να 

- αξιοποιούν τη χριστιανική απάντηση και πρόταση στα σύγχρονα προβλήματα που αντιμετωπίζει ο άνθρωπος και η 
κοινωνία, 

- αξιολογούν το άνοιγμα του Χριστιανισμού στην οικουμένη και τις διαφορετικές εκφάνσεις αυτού. 

Περιεχόμενο: Η επί τη βάσει των σχετικών Πηγών κριτική και συστηματική έρευνα, μελέτη, επεξεργασία και ανάδειξη 
των θεμελιωδών και ουσιωδών αρχών της Ορθόδοξης Χριστιανικής Πίστης ως προκύπτουσα διαλεκτική και βιωματική 
πρόταση στα σύγχρονα ζητήματα και θέματα που αφορούν τον άνθρωπο της νεωτερικότητας και μετανεωτερικότητας. 
Η θεώρηση των σύγχρονων υπαρξιακών και ηθικών θεμάτων και ζητημάτων του ανθρώπου και του σύγχρονου κόσμου 
υπό το φως και την διαλεκτική οπτική του αποτυπωμένου μηνύματος του οικουμενικού Ορθόδοξου Χριστιανικού πνεύ¬ 
ματος ως του διαλεκτικά εφικτού οράματος της μεταμόρφωσης του Κόσμου στο πλαίσιο της σχέσης της Εκκλησίας και 
του Κόσμου. Κατ'ειδικότερη αναφορά, η χριστιανική θεολογική παράδοση και παραγωγή αποτελεί διαχρονικά ένα από 
τα θεμέλια της διαμόρφωσης του σύγχρονου κόσμου. Η παράδοση αυτή στον ελληνικό γεωγραφικό και πολιτιστικό 
χώρο εκφράζεται πρωτίστως και κεφαλαιωδώς μέσω της αποτυπωμένης θεολογίας των Πατέρων της Εκκλησίας. Το 
Μάθημα εξετάζει βασικά κεφάλαια της θεολογίας αυτής, όπως είναι η Τριαδολογία, η Χριστολογία, η ανθρωπολογία, η 
κοσμολογία, η εσχατολογία και η ηθική, ειδικά ως προς τα σημεία τομής τους με αντίστοιχες σύγχρονες αντιλήψεις, αλλά 
και ως προς την επίδρασή τους στη διαμόρφωση των αντιλήψεων αυτών. 

Αξιολόγηση: Γραπτές ή προφορικές εξετάσεις/ εκπόνηση γραπτής εργασίας/ παρουσίαση εργασίας/ συνδυασμός των 
παραπάνω. 


Ανατολική και Δυτική Πνευματικότητα 


26 


10 


Στόχος: Η μελέτη του δυτικού πνεύματος και της ορθόδοξης ανατολικής παράδοσης στο σύγχρονο θεολογικό προβλη¬ 
ματισμό. 

Προσδοκώμενα Μαθησιακά Αποτελέσματα: Οι φοιτητές/τριες να 

- εξετάζουν τη δυτική σκέψη, 

- αναγνωρίζουν τις ομοιότητες και τις διαφορές με την ορθόδοξη παράδοση, 

- διακρίνουν τη δυτική προβληματική στη σύγχρονη ορθόδοξη θεολογική παραγωγή. 

Περιεχόμενο: Η μελέτη των προϋποθέσεων και η ανάλυση των θεολογικών ζητημάτων της δυτικής παράδοσης στη σύγ¬ 
χρονη πραγματικότητα. Η διαμόρφωση του θεολογικού πνεύματος Ανατολής και Δύσης με βάση τη διαφοροποίηση των 
κριτηρίων σκέψης και αντίληψης. 

Αξιολόγηση: Γραπτές ή προφορικές εξετάσεις/ εκπόνηση γραπτής εργασίας/ παρουσίαση εργασίας/ συνδυασμός των 
παραπάνω. 


Εκπαίδευση, Ψηφιακή Τεχνολογία και Θρησκεία 


26 


10 


Στόχος: Η μελέτη των εφαρμογών των τεχνολογιών της πληροφορίας και επικοινωνίας στην εκπαίδευση και τον πολιτισμό. 
Προσδοκώμενα Μαθησιακά Αποτελέσματα: Οι φοιτητές/τριες να 

- αξιοποιούν τις εφαρμογές τωνΤΠΕ στα σχέδια δράσης στην εκπαίδευση, τυπική και μη τυπική και αγωγή, 

- εκτιμούν τη χρήση της ψηφιακής τεχνολογίας σε εκπαιδευτικά περιβάλλοντα. 

Περιεχόμενο: Σύγχρονες εφαρμογές των τεχνολογιών της πληροφορίας και επικοινωνίας με βάση τη θρησκεία στην εκ¬ 
παίδευση (τυπική και μη τυπική), τη ποιμαντική, τον τουρισμό, τα γράμματα κ.ά. 

Αξιολόγηση: Γραπτές ή προφορικές εξετάσεις/ εκπόνηση γραπτής εργασίας/ παρουσίαση εργασίας/ συνδυασμός των 
παραπάνω. 

Γ' Εξάμηνο 


Μαθήματα Υποχρεωτικά 

Διδ. ώρες 

ΕΘΤ5 

Χριστιανικά Μνημεία και Ορθόδοξη Παράδοση και Εκπαίδευση 

26 

10 


Στόχος: Η προσέγγιση των χριστιανικών μνημείων (ως προς την ιστορία τους, την αρχιτεκτονική, τη γλυπτική και τη ζω¬ 
γραφική) ως ιστορικά και καλλιτεχνικά μνημεία, ενταγμένα στη λατρεία της τοπικής Εκκλησίας. 

Προσδοκώμενα Μαθησιακά Αποτελέσματα: Οι φοιτητές/τριες να 

- αναγνωρίζουν τα χριστιανικά μνημεία της Ελλάδας ως μάρτυρες της ιστορίας και της τέχνης σε σχέση με την Ορθόδο¬ 
ξη παράδοση, 

- ερμηνεύουν την εξέλιξη των μνημείων σε σχέση με την ιστορία της τέχνης και της λατρείας, 

- αναπτύσσουν εκπαιδευτικά σχέδια δράσης με θέματα τέχνης και αρχαιολογίας. 

Περιεχόμενο: Μελέτη της εκκλησιαστικής τέχνης και της θεολογίας της μέσα στην ιστορία και την θρησκευτική πρακτι¬ 
κή. Σύγχρονες εφαρμογές στην εκπαίδευση, τη μουσειολογία, την ποιμαντική κ.ά. 

Αξιολόγηση: Γραπτές ή προφορικές εξετάσεις/ εκπόνηση γραπτής εργασίας/ παρουσίαση εργασίας/ συνδυασμός των 
παραπάνω. 


Η γυναίκα στη Βίβλο και στη Σύγχρονη Κοινωνία 


26 


10 


Περιεχόμενο του μαθήματος. Το μάθημα εστιάζει στη βιβλική θεώρηση της γυναίκας α. ως δημιουργήματος του Θεού 
και ως εκ τούτου, β. ως ισότιμης με τον άνδρα. Εξ αφορμής της βιβλικής διηγήσεως της Ρουθ, η οποία αποτελεί ενδει¬ 
κτικό παράδειγμα γυναίκας για την εποχή της Π. Διαθήκης, καθώς στο πρόσωπό της συνδυάζονται πολλοί κοινωνικοί, 
εθνικοί και θεσμικοί παράγοντες (Η Ρουθ είναι αλλοεθνής, ειδωλολάτρισσα, χήρα και πτωχή) εξετάζονται μακραίωνες 
αλήθειες για την θέση της γυναίκας τόσο στο βιβλικό, εξωβιβλικό αλλά και σύγχρονο χριστιανικό κόσμο. 

Στόχοι του μαθήματος: Το μάθημα στοχεύει στην προσέγγιση της θέσεως της γυναίκας μέσα στη Βίβλο εξετάζοντας τις 
αντίστοιχες βιβλικές διηγήσεις τόσο εξ επόψεως βιβλικο-πατερικής ερμηνείας, όσο και της θεωρήσεως της φεμινιστικής 
θεολογίας. Εστιάζει, αναλύει και συζητά πτυχές που άπτονται της θέσεως της γυναίκας μέσα στο εθνικό, χριστιανικό πε¬ 
ριβάλλον, αλλά και στον σύγχρονο κόσμο. 

Μαθησιακά αποτελέσματα: Οι συμμετέχοντες στο μάθημα γνωρίζουν α. τη διδασκαλία της Βίβλου για τη θέση της γυναί¬ 
κας στον κόσμο, β. συνειδητοποιούν τη θέση που αποκτά η γυναίκα στις μεταγενέστερες κοινωνίες, γ. επισημαίνουν τη 
διαφοροποίηση που έφερε ο Χριστιανισμός στην περί γυναικός θεώρηση του. δ. συνθέτουν τη θέση της γυναίκας μέσα 
στο σύγχρονο χριστιανικό κόσμο. 

Αξιολόγηση: Το μάθημα αξιολογείται κατόπιν σύντομων εργασιών και γραπτών εξετάσεων. 


Κοινωνική Παιδαγωγική και Διαπολιτισμική/Διαθρησκειακή Επικοινωνία 


26 


10 


Στόχος: Η μελέτη των δυνατοτήτων της εκπαίδευσης να συντελέσει στην αλλαγή και τη βελτίωση των συνθηκών ζωής 
μέσω της κοινωνικής παρέμβασης. 

Προσδοκώμενα Μαθησιακά Αποτελέσματα: Οι φοιτητές/τριες να 

- -αντιλαμβάνονται τις θεωρητικές, επιστημολογικές και μεθοδολογικές διαστάσεις της Κοινωνικής Παιδαγωγικής 

- διακρίνουν τα κοινά σημεία των διαστάσεων (θεωρητικών, ανθρωπολογικών, ηθικών, κοινωνικών, ιστορικών, πρακτι¬ 
κών) της Κοινωνικής Παιδαγωγικής και των χριστιανικών αξιών-της χριστιανικής πρότασης ζωής, 

- αναπτύσσουν σχέδια δράσης για τη βελτίωση και την αλλαγή εκπαιδευτικών και κοινωνικών καταστάσεων. 

Περιεχόμενο: Η θεωρία και πράξη της Κοινωνικής Παιδαγωγικής και οι εφαρμογές της στην εκπαίδευση και την αγωγή. 
Ανάπτυξη σχεδίων δράσης στις τρεις βαθμίδες εκπαίδευσης, κοινωνικούς, εκκλησιαστικούς φορείς με σκοπό την αλλαγή. 

Αξιολόγηση: Γραπτές ή προφορικές εξετάσεις/ εκπόνηση γραπτής εργασίας/ παρουσίαση εργασίας/ συνδυασμός των 
παραπάνω. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'5551/11.12.2018 


3. Ειδίκευση: «Εκκλησία, Διαθρησκειακός Διάλογος και Διεθνείς Σχέσεις» 


Α'Εξάμηνο 



Μαθήματα Υποχρεωτικά 

Διδ. ώρες/ 
εξάμηνο 

ΕΘΤ5 

Εκκλησιαστική Δημοσιογραφία και Επικοινωνία 

26 

10 


Στόχος: Η ανάπτυξη του θρησκευτικού γραμματισμού με σκοπό την ανάλυση της επικοινωνίας και λειτουργίας 
της Εκκλησίας. 


Προσδοκώμενα Μαθησιακά Αποτελέσματα: Οι φοιτητές/τριες να 

- διαχειρίζονται πολυσήμαντους εκκλησιαστικούς όρους και θρησκευτικές έννοιες, 

- αναλύουν διαδικασίες παραγωγής και πρόσληψης της πληροφορίας και επικοινωνίας στο εκκλησιαστικό πε¬ 
ριβάλλον 

Περιεχόμενο: Οι πολυσήμαντοι εκκλησιαστικοί όροι και οι θρησκευτικές έννοιες, που είναι απαραίτητες στην 
κατανόηση και ερμηνεία του εκκλησιαστικού περιβάλλοντος και της επικοινωνίας του. Από τις ταχύτατες με¬ 
ταβολές των κοινωνικών δομών και των κοινωνικών θεσμών που επήλθαν στην ελληνική κοινωνία μετά τη 
Μεταπολίτευση στην οικονομική, πολιτική και, εν τέλει, η κοινωνική κρίση που ξέσπασε από το 2009 και μετά 
που επιταχύνει τις διαδικασίες κοινωνικής μεταβολής οι οποίες, αφενός αναδιατάσσουν τις κοινωνικές σχέσεις, 
και αφετέρου, θέτουν σε κίνδυνο την κοινωνική συνοχή. Αυτά γίνονται αντικείμενο ανάλυσης με βάση σχετι¬ 
κές μελέτες και έρευνες, ενώ διδάσκεται ο τρόπος που αντλείται η πληροφορία. Η γνώση των εκκλησιαστικών 
περιβαλλόντων αλλά και των μέσων που κρίνεται απαραίτητη βάση για την άσκηση της επικοινωνίας. 


Αξιολόγηση: Γραπτές ή προφορικές εξετάσεις/ εκπόνηση γραπτής εργασίας/ παρουσίαση εργασίας/ συνδυα¬ 
σμός των παραπάνω. 


Πολιτισμική Ταυτότητα και Εκκλησιαστικές Σχέσεις 


26 


10 


Στόχος: Η μελέτη και εκτίμηση των διεκκλησιαστικών σχέσεων, στην προοπτική των συνθηκών και παραγό¬ 
ντων που οδήγησαν στη διαμόρφωση των ποικίλων πολιτισμικών ταυτοτήτων. 


Προσδοκώμενα Μαθησιακά Αποτελέσματα: Οι φοιτητές/τριες να 

- αναγνωρίζουν και να επισημαίνουν τους παράγοντες και τις αιτίες που οδηγούν στις πολιτισμικές μεταβολές 
στον σύγχρονο κόσμο και πώς συνολικά επιδρούν στην ιστορική διαμόρφωση και λειτουργία των «εκκλη¬ 
σιών», 

- αξιολογούν τη σημασία του εθνικού και πολιτισμικού πλαισίου στην αναγνώριση των ιδιαιτέρων χαρακτηρι¬ 
στικών των «εκκλησιών», που είναι δομικό στοιχείο στην διαδικασία των διεκκλησιαστικών σχέσεων. 

- διακρίνουν και να ερμηνεύουν τον εκκλησιαστικό λόγο των διαφορετικών χριστιανικών παραδόσεων, ώστε 
να επιλέγεται ο κατάλληλος, σε κάθε περίπτωση, τρόπος ανάπτυξης και καλλιέργειας των εκκλησιαστικών 
σχέσεων. 

Περιεχόμενο: Τα βασικά πολιτισμικά στοιχεία, που εκφράζονται στη φυσιογνωμία και την ταυτότητα των 

«εκκλησιών», και η συνάρτηση των τελευταίων με τα εθνικά θέματα και τον πολιτισμό των διαφόρων χωρών. 

Ανίχνευση των διαδικασιών πολιτισμικής μεταβολής, οι οποίες συντελούνται στο σύγχρονο κόσμο, διαμορφώ¬ 
νουν τον εκκλησιαστικό λόγο και προσδιορίζουν τον τρόπο ανάπτυξης της «εκκλησιαστικής διπλωματίας». 


Αξιολόγηση: Γραπτές ή προφορικές εξετάσεις/ εκπόνηση γραπτής εργασίας/ παρουσίαση εργασίας/ συνδυα¬ 
σμός των παραπάνω. 


Θεολογία και Αφήγηση 


26 


10 


Στόχος: Η εξοικείωση με τις τεχνικές αφήγησης. 


Προσδοκώμενα Μαθησιακά Αποτελέσματα: Οι φοιτητές/τριες να 

- αναπτύσσουν αποτελεσματικά αφηγήσεις με διάφορες τεχνικές και εργαλεία, 

- διαμορφώνουν με βάση τον σκοπό και την επιχειρηματολογία το κατάλληλο πλαίσιο επικοινωνίας, μετάδο¬ 
σης του μηνύματος, μεταβίβασης γνώσεων και πειθούς χρησιμοποιώντας σύγχρονες αφηγηματικές τεχνικές. 


Περιεχόμενο: Το μάθημα αφορμάται από τις σύγχρονες θεωρίες περί αφηγήσεως (αφηγηματολογία, αφηγη¬ 
ματική κριτική), για να εξετάσει την πρακτική εφαρμογή τους στην ανάλυση του θεολογικού περιεχομένου 
αφηγηματικών κειμένων από τη βιβλική και την πατερική παράδοση. Η αφήγηση ως λειτουργία μεταβίβασης 
γνώσεων, στάσεων και αξιών από γενιά σε γενιά, ως μέσο που κεντρίζει τη φαντασία και αναπτύσσει την κοι¬ 
νωνικότητα, ως κοινωνική πρακτική, ως μέσο διαπαιδαγώγησης, ως παραμυθία που δρα «θεραπευτικά» τόσο 

για τους ακροατές όσο και για τον εκάστοτε αφηγητή. Με την εισαγωγή των πολυμεσικών στοιχείων (εικόνα, 
νίόθο, υπότιτλοι, ήχοι, μουσική σε ψηφιακή μορφή) δημιουργήθηκε και μια νέα μορφή αφήγησης, η ψηφιακή 
αφήγηση (ϋίςιίΐΒΐ δΐοΓγΐθΙΙίης), η οποία αξιοποιεί τις ιδιότητες και τα επιτεύγματα των Τεχνολογιών της Πληρο¬ 
φορίας και της Επικοινωνίας ως ένα είδος σύντομης αφήγησης, που συνδυάζει την παραδοσιακή προφορική 
αφήγηση, συνήθως σε πρώτο πρόσωπο υπό τη μορφή προσωπικής ιστορίας, με ψηφιακά μέσα. Δημιουργία 
ψηφιακών ιστοριών με τη χρήση των κατάλληλων για αυτήν εργαλείων. 

Αξιολόγηση: Γραπτές ή προφορικές εξετάσεις/ εκπόνηση γραπτής εργασίας/ παρουσίαση εργασίας/ συνδυα¬ 
σμός των παραπάνω. 


Β' Εξάμηνο 



Μαθήματα Υποχρεωτικά 

Διδ. ώρες/ 
εξάμηνο 

Ε0Τ5 

Ορθόδοξη Θεολογία, Διεκκλησιαστικές Σχέσεις και Πολιτισμική Διπλωματία 

26 

10 


Στόχος: Η προσέγγιση της διεθνούς πολιτισμικής διπλωματίας και πολιτικής υπό το πρίσμα των εκκλησιαστικών σχέσεων 
και της Θεολογίας. 


Προσδοκώμενα Μαθησιακά Αποτελέσματα: Οι φοιτητές/τριες να 

- αντιλαμβάνονται τις θεωρητικές, επιστημολογικές και μεθοδολογικές διαστάσεις της Πολιτισμικής Διπλωματίας 

- διακρίνουν τις εκκλησιαστικές διαστάσεις και θεολογικές επιδράσεις στις σχέσεις μεταξύ πολιτισμών, λαών και κρατών. 


Περιεχόμενο: Η χρήση του πολιτισμού μίας χώρας μέσα από το πρίσμα των διεθνών και εκκλησιαστικών σχέσεων της, ως 
μέσον προβολής, βελτίωσης της εικόνας της και σύσφιξης των σχέσεων με τους άλλους λαούς. Οι όροι, το διεθνές περιβάλ¬ 
λον και οι προκλήσεις, η «σύγκρουση των πολιτισμών», οι εκφάνσεις της διεθνούς πολιτιστικής διπλωματίας, η ελληνική 
πολιτιστική διπλωματία και η κατανόηση των θεολογικών όρων για τη χρήση της. 


Αξιολόγηση: Γραπτές ή προφορικές εξετάσεις/ εκπόνηση γραπτής εργασίας/ παρουσίαση εργασίας/ συνδυασμός των πα¬ 
ραπάνω. 


Διαχριστιανικοί και Διαθρησκειακοί Διάλογοι 


26 


10 


Στόχος: Η εξέταση α) των διαχριστιανικών και β) των διαθρησκειακών σχέσεων που αναπτύσσει η Ορθόδοξη Εκκλησία. 
Προσδοκώμενα Μαθησιακά Αποτελέσματα: Οι φοιτητές/τριες να 

- αξιοποιούν τις δυνατότητες των διαχριστιανικών και διαθρησκειακών σχέσεων στην επίλυση κρίσεων, 

- συνδέουν το αίτημα των διαχριστιανικών, καθώς και του διαθρησκειακών σχέσεων με τα πλέον επίκαιρα διεθνή, πολιτικά 
και κοινωνικά προβλήματα. 

Περιεχόμενο: Μελέτη των διαχριστιανικών, καθώς και των διαθρησκειακών σχέσεων α) ως μέσο της Ορθόδοξης Εκκλησίας 
για ειρηνική διευθέτηση προβλημάτων και διαφωνιών, συμφιλίωση και συνεργασία, β) ως κατάθεση μαρτυρίας της πίστης 
της και της πρότασής της για τη ζωή στον σύγχρονο κόσμο, και γ) ως δίαυλου επικοινωνίας και συνεργασίας μεταξύ των 
χριστιανικών παραδόσεων και των θρησκειών σε κρίσιμα προβλήματα του σύγχρονου ανθρώπου. 


Αξιολόγηση: Γραπτές ή προφορικές εξετάσεις/ εκπόνηση γραπτής εργασίας/ παρουσίαση εργασίας/ συνδυασμός των πα¬ 
ραπάνω. 


Η Ορθοδοξία στον 21ο αιώνα (τάσεις και θεολογικά ρεύματα) 


26 


10 


Στόχος: Η γνωριμία και ανάδειξη των ποικίλων ρευμάτων στους κόλπους της σύγχρονης Ορθόδοξης θεολογίας και η συ¬ 
στηματική μελέτη των αλληλεπιδράσεών της με τη ζωή των κατά τόπους Ορθόδοξων Εκκλησιών. Συνάμα, διερευνάται η 
σχέση και αλληλεπίδραση της σύγχρονης Ορθόδοξης Θεολογίας με τα ρεύματα και τις τάσεις της σύγχρονης δυτικής χρι¬ 
στιανικής σκέψης. 


Προσδοκώμενα Μαθησιακά Αποτελέσματα: Οι φοιτητές/τριες να 

- γνωρίσουν την πορεία και τα ρεύματα της Ορθόδοξης Θεολογίας κατά τον 20ο αιώνα, 

- μελετήσουν επισταμένα τις κύριες πτυχές έκφρασης της Ορθόδοξης Θεολογίας 

- εντοπίσουν τη σχέση και αλληλεπίδραση της Ορθόδοξης Θεολογίας με τα ανανεωτικά ρεύματα της χριστιανικής Δύσεως 

- διερευνήσουν και εξακριβώσουν τη σημασία και το περιεχόμενο της θεολογίας των Ρώσων της διασποράς σε σχέση με 
την ανανέωση της νεοελληνικής ορθόδοξης θεολογίας 

- αξιολογούν και αποτιμούν την επίδραση της ελληνόφωνης και μη Ορθόδοξης Θεολογίας στη ζωή και στις σχέσεις των 
κατά τόπους Ορθοδόξων Εκκλησιών και τη συμμετοχή τους στον οικουμενικό διάλογο, 

- εκτιμήσουν τη σημασία και την κληρονομιά του 20ου αιώνα στη διαμόρφωση των θεολογικών και εκκλησιαστικών πραγ¬ 
μάτων στον 21ο αιώνα της Ορθοδοξίας. 

Περιεχόμενο: Ο 20ος αιώνας υπήρξε μια γόνιμη περίοδος αυτοκάθαρσης της Ορθόδοξης Θεολογίας από τις δυτικές επιδρά¬ 
σεις και παραμορφώσεις. Προέκυψε δε εξαιτίας ενός ανοικτού και οικουμενικού ενδιαφέροντος για θεολογικό διάλογο με τα 
ανανεωτικά κινήματα της θεολογίας στη Δύση, αλλά και ως συνάντηση της νεοελληνικής θεολογίας με την ουσιαστική και 
γόνιμη παρουσία στη Δύση των Ρώσων θεολόγων της. Βασική πτυχή αυτής της ανανέωσης, πέρα από το ενδιαφέρον για τα 
πατερικά κείμενα, την αναγέννηση του μοναχισμού και την ορθόδοξη θεολογική αυτοσυνειδησία, υπήρξε και ο διάλογος με 
τη Δύση και το ενδιαφέρον για τον πολιτισμό σε κάθε επίπεδο. Η πρωτόγνωρη έκρηξη στο χώρο της έκδοσης των πατερι- 
κών κειμένων, οι θεολογικές μελέτες και διατριβές με άξονα την πατερική γραμματεία, η ανανέωση και αναγέννηση του μο¬ 
ναχισμού, η καταγγελία των δυτικών επιδράσεων στην ορθόδοξη θεολογία, η αναζήτηση και η επαναφορά στο προσκήνιο 
της εκκλησιαστικής Παράδοσης, οι προϋποθέσεις της πατερικής θεολογίας έναντι της σχολαστικής και δικανικής αντίληψης, 
οι λειτουργικές εκδόσεις και σπουδές, η νεοπατερική σύνθεση και η ευχαριστιακή συγκρότηση της Εκκλησίας, η περί θεώσε- 
ως και προσώπου θεολογία των Ελλήνων Πατέρων της Εκκλησίας, το ευχαριστιακό ήθος της Εκκλησίας ως γεγονός κοινωνί¬ 
ας, η εκ νέου ανακάλυψη της ορθόδοξης εικονογραφίας και του θεολογικού της νοήματος, το ενδιαφέρον για την εκκλησιο- 
λογία και τον Οικουμενικό Διάλογο, αποτελούν τους κύριους άξονες και τα βασικά θέματα της θεολογίας του 20ου αιώνα. 

Στον 21ο αιώνα οι τάσεις αυτές εξελίσσονται και μεταμορφώνονται κυρίως μέσα από την αλληλεπίδραση της ελληνόφωνης 
Ορθόδοξης Θεολογίας και του υπόλοιπου Ορθόδοξου κόσμου (σλαβικού, μεσανατολικού αλλά και των νέων ορθόδοξων 
κέντρων στη Δύση και στον αναπτυσσόμενο κόσμο) στις νέες συνθήκες επικοινωνίας και διαλόγου με τα σύγχρονα θεολο- 
γικά ρεύματα στην ευρώπη και στην Αμερική. Στο πλαίσιο αυτό μελετάται η επίδραση της σύγχρονης Ορθόδοξης Θεολο¬ 
γίας κατά πρώτον στη ζωή και στις σχέσεις των κατά τόπους Ορθοδόξων Εκκλησιών και κατά δεύτερον ευρύτερα σε σχέση 
με τη χριστιανική Δύση και με τις νέες πολιτικές, οικονομικές, κοινωνικές και πολιτιστικές συνθήκες του σύγχρονου κόσμου. 
Αξιολόγηση: Γραπτές ή προφορικές εξετάσεις/ εκπόνηση γραπτής εργασίας/ παρουσίαση εργασίας/ συνδυασμός των πα¬ 
ραπάνω. 


Γ' Εξάμηνο 



Μαθήματα Υποχρεωτικά 

Διδ. ώρες/ 
εξάμηνο 

Ε0Τ5 

Ορθοδοξία και Διεθνείς Σχέσεις 

26 

10 


Στόχος: Η προσέγγιση του ρόλου της Ορθοδοξίας και της Ορθόδοξης Εκκλησίας στις Διεθνείς Σχέσεις. 


Προσδοκώμενα Μαθησιακά Αποτελέσματα: Οι φοιτητές/τριες να 

- επισημαίνουν τις θέσεις της Ορθόδοξης Εκκλησίας και Θεολογίας για την αλληλενέργεια των εθνικών συμφερόντων των 
κρατών, στο πλαίσιο του πολιτικού διεθνούς συστήματος, 

Περιεχόμενο: Οι διαφορές ανάμεσα στους πολιτισμούς είναι στη βάση της ιστορίας, της γλώσσας, της κουλτούρας και 
κυρίως της θρησκείας. Σε αυτές οι αλλαγές και οι επαφές δεν είναι εύκολες. Η Ορθοδοξία καλείται να αντιμετωπίσει, να 
ερμηνεύσει και να διαχειριστεί σε οικουμενικό περιβάλλον από τη μια την οικονομική παγκοσμιοποίηση, τις κοινωνικές αλ¬ 
λαγές, την αποδυνάμωση των τοπικών ταυτοτήτων και τους έθνους-κράτους καθώς και την ανάδυση μεγάλων παγκόσμιων 
θρησκειών και μάλιστα συχνά στη φονταμενταλιστική τους εκδοχή. 

Η Ορθοδοξία, ως τρόπος ζωής και θεολογία και ως Εκκλησία στην ιστορική της έκφανση σχετιζόμενη με πολλά έθνη και 
κράτη μελετάται ως κριτήριο και διάσταση των διεθνών σχέσεων σύμφωνα πάντα με τις ιστορικές προϋποθέσεις και τους 
όρους εντός των οποίων αναπτύσσεται και σήμερα η κάθε Εκκλησία. 


Αξιολόγηση: Γραπτές ή προφορικές εξετάσεις/ εκπόνηση γραπτής εργασίας/ παρουσίαση εργασίας/ συνδυασμός των πα¬ 
ραπάνω. 


Ανθρώπινο «πρόσωπο» και Χριστιανική Παράδοση 


26 


10 


Στόχος: Η αναγνώριση της διασύνδεσης της αναγνώρισης των ανθρωπίνων δικαιωμάτων με τη χριστιανική παράδοση και 
την ελευθερία του προσώπου. 


Προσδοκώμενα Μαθησιακά Αποτελέσματα: Οι φοιτητές/τριες να 

- αξιολογούν την επίδραση του χριστιανικού πολιτισμού στη διαμόρφωση και διακήρυξη των ανθρώπινών δικαιωμάτων, 

- αναδεικνύουν τις επιπτώσεις της αναγνώρισης των ανθρωπίνων δικαιωμάτων στη σχέση του ανθρώπου με τη θρησκεία 
και την εκπαίδευση. 

Περιεχόμενο: Το μάθημα εστιάζει το ενδιαφέρον του στη σημασία του ανθρώπινου «προσώπου», όπως αυτή διαμορφώ¬ 
νεται στο πλαίσιο ανέλιξης της χριστιανικής ανθρωπολογίας στη Δύση και την Ανατολή. Η ανθρωπολογική κατανόηση του 
«προσώπου» εμπερικλείει χριστολογικές προϋποθέσεις και προεκτάσεις, όπως φαίνεται ήδη από την πρώιμη διδασκαλία 
του Ειρηναίου Λουγδούνου, και είναι κομβικής σημασίας για την ανθρωπολογική σκέψη επιφανών θεολόγων του ελληνο¬ 
φώνου και λατινοφώνου χώρου, από τον Γρηγόριο Νύσσης λ.χ. και τον Ιωάννη Χρυσόστομο μέχρι τον Αυγουστίνο Ιππώνος 
και τον Γρηγόριο Διάλογο. 

Αξιολόγηση: Γραπτές ή προφορικές εξετάσεις/ εκπόνηση γραπτής εργασίας/ παρουσίαση εργασίας/ συνδυασμός των πα¬ 
ραπάνω. 

Εκκλησία και Γλώσσα Σήμερα 

26 

10 


Στόχος: Η εξοικείωση με στοιχεία γλωσσικής δομής, περιεχομένου και ύφους των εκκλησιαστικών κειμένων. 


Προσδοκώμενα Μαθησιακά Αποτελέσματα: Οι φοιτητές/τριες να 

- προσεγγίζουν με ευχέρεια γλωσσική τα κείμενα της Θεολογίας και της εκκλησιαστικής παράδοσης και σύγχρονης εποχής, 

- να διακρίνουν στη χρήση τους τις σχέσεις γλωσσικής μορφής και κειμενικής δομής. 

Περιεχόμενο: Αναλυτική αναφορά και άσκηση στη γλώσσα των Πατέρων της Εκκλησίας, και των κειμένων της Εκκλησίας, 
από το παρελθόν στο παρόν. Μεθοδολογική ανάπτυξη του Εκκλησιαστικού λόγου, τόσο εντός του εκκλησιαστικού ακρο¬ 
ατηρίου, όσο και έκτος, ώστε να μεταφέρει με τρόπο αυθεντικό την Αλήθεια στην κοινωνία και να γίνεται αντιληπτός. Εξά¬ 
σκηση στη λειτουργία της γλώσσας σε επίπεδο κειμένου, πρότασης, λέξης για την ανάπτυξη γλωσσικών και ερμηνευτικών 
δεξιοτήτων.Το ενδιαφέρον για τη Γλώσσα της Εκκλησίας και την πρόσληψη του μηνύματος της αποτελεί βασικό θέμα μα¬ 
κροχρόνιας μελέτης και συγχρονικής εμπειρικής έρευνας. Η σπουδαιότητα του Μεταπτυχιακού μαθήματος καταδεικνύεται 
και από το ότι η χρήση της γλώσσας συμβάλλει στο ποικίλο έργο της εκκλησίας, κατηχητικό, διδακτικό, ποιμαντικό, στην 
κατανόηση των βιβλικών αναγνωσμάτων της θείας Λειτουργίας και των ιερών ακολουθιών. 

Αξιολόγηση: Γραπτές ή προφορικές εξετάσεις/ εκπόνηση γραπτής εργασίας/ παρουσίαση εργασίας/ συνδυασμός των πα¬ 
ραπάνω. 


Άρθρο 7 

ΕΞΕΤΑΣΕΙΣ ΚΑΙ ΑΞΙΟΛΟΓΗΣΗ ΜΕΤΑΠΤΥΧΙΑΚΩΝ 
ΦΟΙΤΗΤΩΝ 

Το εκπαιδευτικό έργο κάθε ακαδημαϊκού έτους διαρ¬ 
θρώνεται σε δύο εξάμηνα σπουδών, το χειμερινό και το 
εαρινό, έκαστο εκ των οποίων περιλαμβάνει τουλάχιστον 
13 εβδομάδες διδασκαλίας και τρεις εβδομάδες εξετάσε¬ 
ων. Τα μαθήματα του χειμερινού και εαρινού εξαμήνου 
εξετάζονται επαναληπτικώς κατά την περίοδο του Σε¬ 
πτεμβρίου. Η παρακολούθηση των μαθημάτων, εργα¬ 
στηρίων, σεμιναρίων κ.λπ. είναι υποχρεωτική. 

Σε περίπτωση κωλύματος διεξαγωγής μαθήματος προ- 
βλέπεται η αναπλήρωσή του. Η ημερομηνία και η ώρα 
αναπλήρωσης αναρτώνται στην ιστοσελίδα του ΠΜΣ. 

Σε περίπτωση που το ποσοστό απουσιών φοιτητή ξε¬ 
περνά το 20% ανά μάθημα, τίθεται θέμα διαγραφής του 
φοιτητή. Το εν λόγω θέμα εξετάζεται από τη ΣΕ, η οποία 
γνωμοδοτεί σχετικά στη Συνέλευση του Τμήματος. 

Η αξιολόγηση των μεταπτυχιακών φοιτητών και η 
επίδοσή τους στα μαθήματα που υποχρεούνται να πα¬ 
ρακολουθήσουν στο πλαίσιο του ΠΜΣ πραγματοποιεί¬ 
ται στο τέλος κάθε εξαμήνου με γραπτές ή προφορικές 
εξετάσεις ή με εκπόνηση εργασιών καθ' όλη τη διάρκεια 
του εξαμήνου. Ο τρόπος αξιολόγησης ορίζεται από τον 
διδάσκοντα του κάθε μαθήματος. Η βαθμολόγηση γίνε¬ 
ται στην κλίμακα 1-10. Η βαθμολογία των μαθημάτων 
κατατίθεται στη Γραμματεία του ΠΜΣ εντός 20 ημερών 
από τη λήξη της εξεταστικής περιόδου. 

Για την απόκτηση ΔΜΣ κάθε μεταπτυχιακός φοιτητής 
οφείλει να παρακολουθήσει και να εξεταστεί επιτυχώς 
σε εννέα (9) μαθήματα ανά Ειδίκευση και να εκπονήσει 
μεταπτυχιακή διπλωματική εργασία, συγκεντρώνοντας 
έτσι εκατόν είκοσι (120) ΕΘΤ5. 

Το Πρόγραμμα του Π.Μ.Σ. περιλαμβάνει στα τρία 
(3) πρώτα Εξάμηνα για τους μεταπτυχιακούς φοιτητές 
πλήρους φοίτησης και στα πέντε (5) πρώτα Εξάμηνα 
για τους μεταπτυχιακούς φοιτητές μερικής φοίτησης, 
την παρακολούθηση και εξέταση του μεταπτυχιακού 
φοιτητή σε εννέα (9) δίωρα μεταπτυχιακά μαθήματα, 


που κατανέμονται σε δύο (μερικής φοίτησης) έως τρία 
(πλήρους φοίτησης) ανά Εξάμηνο, και τη σύνταξη δύο 
(2) γραπτών ερευνητικών (φροντιστηριακών) εργασιών 
της Ειδίκευσης πού έχει επιλέξει, ενώ από την έναρξη του 
τετάρτου (Δ') Εξαμήνου αναλαμβάνει ο μεταπτυχιακός 
φοιτητής την εκπόνηση της Διπλωματικής Εργασίας του. 

Από τα τρία (3) μαθήματα κάθε Εξαμήνου, που είναι 
υποχρεωμένος ο μεταπτυχιακός φοιτητής να δηλώσει, 
επιλέγει ένα (1) μάθημα στο οποίο υποχρεούται να συ- 
ντάξει φροντιστηριακή εργασία ερευνητικού χαρακτήρα 
σε εξάμηνα επιλογής του. 

Οι δύο (2) γραπτές φροντιστηριακές εργασίες ερευ¬ 
νητικού χαρακτήρα συντάσσονται στη διάρκεια των 
τριών (3) πρώτων Εξαμήνων. Οι εργασίες κατατίθενται 
στο φάκελο του μεταπτυχιακού φοιτητή, που τηρείται 
στην γραμματεία του ΠΜΣ «Η Θεολογία στον Σύγχρονο 
Κόσμο». Η εκπόνηση και συγγραφή της Διπλωματικής Ερ¬ 
γασίας πραγματοποιείται κατά το τέταρτο (Δ') Εξάμηνο. 

Κάθε μεταπτυχιακό μάθημα περιλαμβάνει δύο (2) 
εβδομαδιαίες ώρες διδασκαλίας. Οι πιστωτικές μονάδες 
(ΕΘΤ5) κατανέμονται ανά δέκα (10) σε όλα τα μαθήματα. 

Εάν μεταπτυχιακός φοιτητής αποτύχει στην εξέταση 
μαθήματος ή μαθημάτων για δεύτερη φορά, ούτως ώστε 
σύμφωνα με όσο ορίζονται στον Κανονισμό Μεταπτυ¬ 
χιακών Σπουδών θεωρείται ότι δεν έχει ολοκληρώσει 
επιτυχώς το πρόγραμμα, εξετάζεται, ύστερα από αίτησή 
του, από τριμελή επιτροπή μελών ΔΕΠ του Τμήματος, τα 
μέλη της οποίας έχουν το ίδιο ή συναφές αντικείμενο με 
το εξεταζόμενο μάθημα και ορίζονται από τη Συνέλευση 
τουΤμήματος. Από την επιτροπή εξαιρείται ο υπεύθυνος 
της εξέτασης διδάσκων (παρ. 6, άρ. 34, ν. 4485/2017). 

Από τοΔ' εξάμηνο του Προγράμματος προβλέπεται η 
εκπόνηση μεταπτυχιακής διπλωματικής εργασίας(ΜΔΕ). 
Η Συντονιστική Επιτροπή από το τέλος του Γ'εξαμήνου 
ύστερα από αίτηση του υποψηφίου στην οποία αναγρά¬ 
φεται ο προτεινόμενος επιβλέπων και ο προτεινόμενος 
τίτλος της διπλωματικής εργασίας στην οποία επισυνά¬ 
πτεται περίληψη της προτεινόμενης εργασίας, οριστι- 
κοποιεί τον τίτλο και συγκροτεί την τριμελή εξεταστική 

επιτροπή για την έγκριση της εργασίας κατόπιν πρότα¬ 
σης του επιβλέποντος, ένα από τα μέλη της οποίας είναι 
και ο επιβλέπων (παρ. 4, άρ. 34, ν. 4485/2017). Η Συνέ¬ 
λευση τουΤμήματος εγκρίνει τους τίτλους των ΜΔΕ και 
τη συγκρότηση της Τριμελούς Εξεταστικής Επιτροπής. 

Ο Επιβλέπων της ΜΔΕ πρέπει να είναι μέλος ΔΕΠ. Τα 
μέλη της τριμελούς εξεταστικής επιτροπής είναι, επίσης, 
μέλη ΔΕΠ. Το αντικείμενο της μεταπτυχιακής διπλωμα¬ 
τικής εργασίας πρέπει να έχει ερευνητικό χαρακτήρα. Η 
γλώσσα συγγραφής της μεταπτυχιακής διπλωματικής 
εργασίας μπορεί να είναι η Ελληνική ή η Αγγλική γλώσσα. 

Για την απόκτηση του Διπλώματος Μεταπτυχιακών 
Σπουδών (Μθ5ϊθγ) απαιτείται η υποβολή και έγκριση 
γραπτής Διπλωματικής Εργασίας. Η Μεταπτυχιακή Δι¬ 
πλωματική Εργασία είναι δοκίμιο συστηματικής, συνθε¬ 
τικής και μεθοδικής επιστημονικής έρευνας με σχετική 
πρωτοτυπία, ενδεικτικής εκτάσεως 25.000-30.000 λέξε¬ 
ων, χωρίς να προσμετράται η βιβλιογραφία. Αποτελεί 
καταγραφή του προβληματισμού της έρευνας, σε συγκε¬ 
κριμένο θέμα και συντάσσεται σύμφωνα με τους κανόνες 
της καθιερωμένης επιστημονικής μεθοδολογίας. 

Η διαδικασία σύνταξης της Διπλωματικής Εργασίας 
αρχίζει από την ανακοίνωση του θέματος στη Συνέλευ¬ 
ση του Τμήματος. Το ονοματεπώνυμο του υποψηφίου, 
το θέμα της Διπλωματικής Εργασίας του, ο Επιβλέπων 
Καθηγητής καθώς και η ημερομηνία ανακοινώσεωςτου 
θέματος στη Συνέλευση, εγγράφονται σε ειδικό κατάλο¬ 
γο που τηρείται στη Γραμματεία του Τμήματος. 

Μετά την υποβολή της ΜΔΕ από τον υποψήφιο συ- 
ντάσσεται Εισηγητική Έκθεση από τον Επιβλέποντα 
και υποβάλλεται μέσω της Γραμματείας του Π.Μ.Σ. στη 
Σ.Ε. Αμέσως μετά αποστέλλεται η εργασία στα μέλη της 
Εξεταστικής Επιτροπής, η οποία πρέπει σε σαράντα (40) 
ημέρες από την αποστολή να αποφανθεί περί της απο¬ 
δοχής ή μη αυτής και περί της βαθμολογήσεώς της. Σε 
περίπτωση που ένα μέλος της τριμελούς Εξεταστικής 
Επιτροπής ζητήσει δικαιολογημένα παράταση της προ¬ 
θεσμίας, δύναται να χορηγηθεί από τη Συνέλευση του 
Τμήματος παράταση μέχρι είκοσι (20) ημερών. 

Η Διπλωματική Εργασία κατατίθεται υποχρεωτικώς 
σε έξι (6) βιβλιοδετημένα αντίτυπα (τρία για την Εξε¬ 
ταστική Επιτροπή, δυο για τη Γραμματεία του ΠΜΣ και 
του Τμήματος και ένα για τη Βιβλιοθήκη της Θεολογικής 
Σχολής) και διατίθεται σε ηλεκτρονική μορφή προς έκ¬ 
θεση στον κριτικό έλεγχο της επιστημονικής κοινότητας 
διεθνώς. 

Η Διπλωματική Εργασία, στη σύνταξη της οποίας 
αντιστοιχούν τριάντα (30) πιστωτικές μονάδες (Ε0Τ5), 
κρίνεται και αξιολογείται από την τριμελή Εξεταστική 
Επιτροπή και ο μέσος όρος (Μ.Ο.), που προκύπτει από 
τη βαθμολογία της τριμελούς Εξεταστικής Επιτροπής, 
αποτελεί τον τελικό βαθμό αυτής. Η βαθμολογία της 
Διπλωματικής Εργασίας, όπως και των μεταπτυχιακών 
μαθημάτων, εκφράζεται με την κλίμακα μηδέν έως δέκα 
(0-10), με βάση επιτυχίας το πέντε (5) και χωρίς τη χρήση 
κλασματικού μέρους. Ο μέσος όρος της βαθμολογίας της 
Διπλωματικής Εργασίας δεν μπορεί να είναι μικρότερος 
του πέντε (5). Άλλως, η Διπλωματική Εργασία απορρί¬ 
πτεται. 


Ο τελικός βαθμός του Διπλώματος Μεταπτυχιακών 
Σπουδών προκύπτει από τον μέσο όρο του αθροίσμα¬ 
τος του βαθμού της Διπλωματικής Εργασίας και του μέ¬ 
σου όρου των βαθμών των εννέα (9) μαθημάτων. Για να 
εγκριθεί η εργασία ο φοιτητής οφείλει να την υποστη¬ 
ρίξει ενώπιον της εξεταστικής επιτροπής (παρ. 4, άρ. 34, 
ν. 4485/2017). Οι μεταπτυχιακές διπλωματικές εργασίες 
εφόσον εγκριθούν από την εξεταστική επιτροπή, αναρ- 
τώνται υποχρεωτικά στον διαδικτυακό τόπο τουΤμήμα¬ 
τος Θεολογίας (άρ. 34, παρ. 5 ν. 4485/2017). 

Επίσης, γίνεται ηλεκτρονική κατάθεση της διπλωμα¬ 
τικής εργασίας στο Ψηφιακό Αποθετήριο «ΠΕΡΓΑΜΟΣ», 
σύμφωνα με τις αποφάσεις της Συγκλήτου του ΕΚΠΑ. 

Άρθρο 8 

ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ 

ΜΕΤΑΠΤΥΧΙΑΚΩΝ ΦΟΙΤΗΤΩΝ 

1. Οι μεταπτυχιακοί φοιτητές έχουν όλα τα δικαιώμα¬ 
τα και τις παροχές που προβλέπονται για τους φοιτητές 
του Α' κύκλου σπουδών, πλην του δικαιώματος παροχής 
δωρεάν διδακτικών συγγραμμάτων. Το Ίδρυμα υποχρε- 
ούται να εξασφαλίσει στους φοιτητές με αναπηρία ή/ 
και ειδικές ανάγκες προσβασιμότητα στα προτεινό- 
μενα συγγράμματα και τη διδασκαλία (παρ. 3, αρ. 34, 
ν. 4485/2017). 

2. Οι μεταπτυχιακοί φοιτητές καλούνται να συμμετέ¬ 
χουν και να παρακολουθούν σεμινάρια ερευνητικών 
ομάδων, συζητήσεις βιβλιογραφικής ενημέρωσης, επι¬ 
σκέψεις εργαστηρίων, συνέδρια/ημερίδες με γνωστικό 
αντικείμενο συναφές με αυτό του ΠΜΣ, διαλέξεις ή άλλες 
επιστημονικές εκδηλώσεις του ΠΜΣ κ.ά. 

3. Η Συνέλευση του Τμήματος Θεολογίας, μετά την 
εισήγηση της ΣΕ, δύναται να αποφασίσει τη διαγραφή 
μεταπτυχιακών φοιτητών εάν: 

- υπερβούν το ανώτατο όριο απουσιών 

- έχουν αποτύχει στην εξέταση μαθήματος ή μαθημά¬ 
των για τρίτη φορά και δεν έχουν ολοκληρώσει επιτυχώς 
το πρόγραμμα, 

- υπερβούν τη μέγιστη χρονική διάρκεια φοίτησης στο 
ΠΜΣ, όπως ορίζεται στον παρόντα Κανονισμό, 

- έχουν παραβιάσει τις κείμενες διατάξεις όσον αφορά 
την αντιμετώπιση πειθαρχικών παραπτωμάτων από τα 
αρμόδια πειθαρχικά Όργανα, 

- αυτοδίκαια κατόπιν αιτήσεως των μεταπτυχιακών 
φοιτητών, 

- υποπέσουν σε παράπτωμα που εμπίπτει στο δίκαιο 
περί πνευματικής ιδιοκτησίας (ν. 2121/1993) κατά τη 
συγγραφή των προβλεπομένων εργασιών τους, 

- δεν καταβάλλουν το προβλεπόμενο τέλος φοίτησης. 

4. Απαλλάσσονται από τα τέλη φοίτησης οι φοιτητές 
του ΠΜΣ των οποίων το ατομικό εισόδημα, εφόσον δι¬ 
αθέτουν ίδιο εισόδημα, και το οικογενειακό διαθέσιμο 
ισοδύναμο εισόδημα δεν υπερβαίνουν αυτοτελώς, το 
μεν ατομικό το εκατό τοις εκατό (100%), το δε οικογενει¬ 
ακό το εβδομήντα τοις εκατό (70%) του εθνικού διάμε¬ 
σου διαθέσιμου ισοδύναμου εισοδήματος, σύμφωνα με 
τα πλέον πρόσφατα κάθε φορά δημοσιευμένα στοιχεία 
της Ελληνικής Στατιστικής Αρχής (Ελληνικής Στατιστικής 

Αρχής). Η απαλλαγή αυτή παρέχεται για τη συμμετοχή σε 
ένα μόνο ΠΜΣ. Σε κάθε περίπτωση, οι απαλλασσόμενοι 
φοιτητές δεν ξεπερνούν το ποσοστό του τριάντα τοις 
εκατό (30%) του συνολικού αριθμού των φοιτητών που 
εισάγονται στο ΠΜΣ. Αν οι δικαιούχοι υπερβαίνουν το 
ποσοστό του προηγούμενου εδαφίου, επιλέγονται με 
σειρά κατάταξης ξεκινώντας από αυτούς που έχουν το 
μικρότερο εισόδημα (άρ. 35, παρ. 2, ν. 4485/2017). 

5. Στο τέλος κάθε εξαμήνου πραγματοποιείται αξιολό¬ 
γηση κάθε μαθήματος και κάθε διδάσκοντος από τους 
μεταπτυχιακούς φοιτητές (παρ. 1., άρ. 44, ν. 4485/2017). 
Τα αποτελέσματα της αξιολόγησης του κάθε διδάσκοντα 
θα του κοινοποιούνται. 

6. Η καθομολόγηση γίνεται στο πλαίσιο της Συνέλευ¬ 
σης του Τ μήματος Θεολογίας και σε χώρο του Τμήματος 
ή της Σχολής, παρουσία του Διευθυντή του ΠΜΣ ή του 
Αναπληρωτή του, του Προέδρου του Τμήματος ή του 
Αναπληρωτή του και, κατά τις δυνατότητες, ενδεχομένως 
εκπροσώπου του Πρυτάνεως. 

Πιο συγκεκριμένα στο πλαίσιο του ΠΜΣ «Η Θεολογία 
στον Σύγχρονο Κόσμο» απονέμεται τίτλος Διπλώματος 
Μεταπτυχιακών Σπουδών στις εξής ειδικεύσεις: 

1. «Θρησκευτικός Τουρισμός» 

2. «Θεολογία, Εκπαίδευση και Διαπολιτισμική Επικοι¬ 
νωνία» 

3. «Εκκλησία, Διαθρησκειακός Διάλογος και Διεθνείς 
Σχέσεις» 

7. Οι μεταπτυχιακοί φοιτητές μπορούν να αιτηθούν 
την έκδοση παραρτήματος διπλώματος. 

8. Για τη συμμετοχή τους στο ΠΜΣ «Η Θεολογία στον 
Σύγχρονο Κόσμο» οι μεταπτυχιακοί φοιτητές καταβάλ¬ 
λουν τέλη φοίτησης που ανέρχονται στο ποσό των δια- 
κοσίων πενήντα(250) ευρώ ανά μάθημα στο εξάμηνο και 
κατά ανώτατο όριο των επτακοσίων πενήντα (750) ευρώ 
ανά εξάμηνο. Η καταβολή του τέλους γίνεται κατά τη 
δήλωση του αντίστοιχου μαθήματος.Το τέλος φοίτησης 
για την έναρξη της διαδικασίας ανάθεσης διπλωματικής 
εργασίας, ανέρχεται στα πεντακόσια (500) ευρώ και είναι 
εφάπαξ. 

Μέρος των εσόδων του ΠΜΣ«Η Θεολογία στον Σύγ¬ 
χρονο Κόσμο» κατανέμεται για την ερευνητική δραστη¬ 
ριότητα του Τμήματος Θεολογίας, μετά από εισήγηση 
της ΣΕ και απόφαση της Συνέλευσης του Τμήματος, και 
χρηματοδοτεί κατά 30% το χωρίς δίδακτρα ΠΜΣ του 
Τμήματος Θεολογίας. 

Άρθρο 9 
ΥΠΟΔΟΜΗ ΠΜΣ 

1. Για την εύρυθμη λειτουργία του ΠΜΣ θα διατεθούν 
αίθουσες διδασκαλίας και σεμιναρίων, αμφιθέατρα εξο¬ 
πλισμένα με οπτικοακουστικά μέσα και εργαστήρια του 
Τμήματος Θεολογίας. 

2. Η διοικητική και γραμματειακή υποστήριξη του 
ΠΜΣ γίνεται από τη Γραμματεία του ΠΜΣ, η οποία 


στελεχώνεται από υπαλλήλους της Γραμματείας του 
Τμήματος Θεολογίας και από συνεργάτες που προσλαμ¬ 
βάνονται. 

3. Η χρηματοδότηση του ΠΜΣ μπορεί να προέρχεται 
κατόπιν έγκρισης του Τμήματος από: 

α) δωρεές, παροχές, κληροδοτήματα και κάθε είδους 
χορηγίες φορέων του δημόσιου τομέα, όπως οριοθε- 
τείται στην περίπτωση α' της παρ. 1 του άρθρου 14 του 
ν. 4270/2014 (Α' 143), ή του ιδιωτικού τομέα, 
β) πόρους από ερευνητικά προγράμματα, 
γ) πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 
δ) μέρος των εσόδων των Ειδικών Λογαριασμών Κον- 
δυλίων Έρευνας (Ε.Λ.Κ.Ε.) 
ε) κάθε άλλη νόμιμη πηγή. 

Επειδή τα λειτουργικά έξοδα του Π.Μ.Σ. δεν καλύπτο¬ 
νται εξ ολοκλήρου από τις ανωτέρω πηγές χρηματοδό¬ 
τησης, μέρος των λειτουργικών του εξόδων καλύπτεται 
από τέλη φοίτησης. 

4. Κατά τη λήξη της θητείας της ΣΕ, με ευθύνη του απερ¬ 
χόμενου Διευθυντή, συντάσσεται αναλυτικός απο-ιλογι- 
σμός του ερευνητικού και εκπαιδευτικού έργου και των 
λοιπών δραστηριοτήτων του ΠΜΣ «Η Θεολογία στον 
Σύγχρονο Κόσμο», ο οποίος κατατίθεται στοΤμήμα Θεο¬ 
λογίας του ΕΚΠΑ (παρ. 2, άρ.44, ν. 4485/2017). Ο εν λόγω 
απολογισμός με ευθύνη της Κοσμητείας αποστέλλεται 
αμελλητί στα μέλη της ΕΣΕ (παρ. 5, άρ.44, ν. 4485/2017). 

5. Η διδασκαλία του ΠΜΣδύναται να καλλιεργηθεί, να 
ενισχυθεί καιναεμπλουτισθεί με τη βιωματική επίσκεψη 
και εντρύφηση σε σχετικούς προς το αντικείμενο χώ¬ 
ρους, η οποία ενισχύεται οικονομικά από τον ΕΛΚΕ του 
Εθνικού και Καποδιστριακού Πανεπιστημίου Αθηνών, 
κατόπιν υποβολής σχετικού αιτήματος ή από δωρεές ή 
από χορηγίες. 

6. Η εσωτερική και εξωτερική αξιολόγηση του ΠΜΣ 
θα γίνεται σύμφωνα με τις διατάξεις του άρθρου 44 του 
ν. 4485/2017. 

Άρθρο 10 

ΑΝΑΘΕΣΗ ΔΙΔΑΣΚΑΛΙΑΣ/ 

ΔΙΔΑΣΚΟΝΤΕΣ ΣΤΟ ΠΜΣ 

Οι διδάσκοντες του ΠΜΣ προέρχονται, σε ποσοστό 
τουλάχιστον 60% από μέλη Δ.Ε.Π. του Τμήματος, ενώ 
όποια άλλη ανάθεση διδασκαλίας, γίνεται σύμφωνα με 
την κείμενη νομοθεσία με αιτιολογημένη απόφαση της 
Συνέλευσης. 

Η ανάθεση διδασκαλίας μαθημάτων, σεμιναρίων και 
ασκήσεων του ΠΜΣ γίνεται ύστερα από εισήγηση της ΣΕ 
και έγκριση της Συνέλευσης του Τ μήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'5551/11.12.2018 


=τ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ρΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννβΙιπΐ35ΐβΓ.βΙ@θτ.9ΐ' με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςιΐ'). Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Π ρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.θΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - ί3χ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐρά6$Ι(.6ΐ@6ΐ.9ΐ' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ.Ύλης: (Ισόγειο, τηλ. 210 5279167,210 5279139) 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν€ΐ»Τ135ΐ6Γ.βΙ@βΐ.9>' 

Πληροφορίες για γενικό πρωτόκολλο 
και αλληλογραφία: 9Γ3ηπτΐ3ΐβΪ3@6ΐ.9 ι ' 

Ωράριο για το κοινό: Δευτέρα ως Παρασκευή: 8:00 -13:30 


για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























